
(Redni zakonodajni postopek: prva obravnava)

Sprememba		1

Predlog uredbe
Uvodna izjava 1
	

	Besedilo, ki ga predlaga Komisija
	Sprememba

	(1)	Kmetijski sektor, zlasti kmetje, se sooča z vrsto izzivov. Pandemija COVID-19 in sedanja vojna agresija Rusije proti Ukrajini sta povzročili doslej največje povečanje kmetijskih vhodnih stroškov, povezanih z energijo, in daljše obdobje visoke inflacije, kar je vplivalo na stroške kmetov in cene hrane. Hkrati si kmetje še naprej prizadevajo, da bi bila njihova proizvodnja okoljsko bolj trajnostna. Tudi številni potrošniki so zaradi višjih življenjskih stroškov svoje vzorce potrošnje usmerili k cenejšim živilom. To je dodatno destabiliziralo porazdelitev dodane vrednosti vzdolž verige preskrbe z živilskimi proizvodi in povečalo stopnjo negotovosti, v kateri so se znašli kmetje, kar je podžigalo proteste in nezaupanje. Zato je primerno sprejeti ukrepe za reševanje teh izzivov in ponovno vzpostaviti zaupanje akterjev v verigo preskrbe z živilskimi proizvodi.
	(1)	Kmetijski sektor, zlasti kmetje, ki zagotavljajo prehransko varnost, se sooča z vrsto izzivov. Pandemija COVID-19, vse večja nestabilnost v svetovni trgovini, vse bolj ekstremni vremenski pojavi in sedanja vojna agresija Rusije proti Ukrajini so povzročili doslej največje povečanje kmetijskih vhodnih stroškov, povezanih z energijo, in daljše obdobje visoke inflacije, kar je vplivalo na stroške kmetov in cene hrane. Hkrati si kmetje še naprej prizadevajo, da bi bila njihova proizvodnja okoljsko bolj trajnostna, ter se zaradi prekomerne regulacije soočajo s precejšnjim regulativnim bremenom. Tudi številni potrošniki so zaradi višjih življenjskih stroškov svoje vzorce potrošnje usmerili k cenejšim živilom. Vsi ti dejavniki so dodatno destabilizirali porazdelitev dodane vrednosti vzdolž verige preskrbe z živilskimi proizvodi in povečali stopnjo negotovosti, v kateri so se znašli kmetje ter zlasti male in srednje kmetije, kar je podžigalo proteste in nezaupanje. Zato je primerno sprejeti ukrepe za reševanje teh izzivov ter ponovno vzpostaviti pravičnost in zaupanje akterjev v verigo preskrbe z živilskimi proizvodi, poleg tega pa zaščititi dohodke kmetov in povečati vero mladih v kmetijski poklic.



Sprememba		2

Predlog uredbe
Uvodna izjava 1 a (novo)
	

	Besedilo, ki ga predlaga Komisija
	Sprememba

	
	(1a)	Za izboljšanje položaja kmetov v agroživilski dobavni verigi je treba vlogo organizacij proizvajalcev in zadrug kot ustvarjalcev dodane vrednosti okrepiti z javnimi politikami za povečanje stroškovne učinkovitosti, prepoznavnosti in konkurenčnosti proizvodov njihovih članov, poleg tega je treba izboljšati pogajalsko moč teh kmetov.



Sprememba		3

Predlog uredbe
Uvodna izjava 3
	

	Besedilo, ki ga predlaga Komisija
	Sprememba

	(3)	Zaradi večjega zaupanja in pravičnosti vzdolž verige preskrbe z živilskimi proizvodi bi bilo treba navedbe „pošten“, „pravičen“ ali enakovredne navedbe uporabljati le za določitev načinov poslovanja, ki zagotavljajo stabilnost in preglednost v komercialnih odnosih med kmeti in kupci ter oblikovanje cen, ki jih sodelujoči kmetje štejejo za pravične, ter ki podpirajo cilje Združenih narodov za trajnostni razvoj in prispevajo k njim, tudi na način, ki je skladen s Prilogo I k Direktivi (EU) 2024/1760 Evropskega parlamenta in Sveta5.
	(3)	Zaradi večjega zaupanja in pravičnosti vzdolž verige preskrbe z živilskimi proizvodi bi bilo treba navedbe „pošten“, „pravičen“ ali enakovredne navedbe uporabljati le ob soglasju kmeta po predhodni seznanitvi za določitev načinov poslovanja, ki zagotavljajo stabilnost in preglednost v komercialnih odnosih med kmeti in kupci ter oblikovanje cen, ki jih sodelujoči kmetje štejejo za pravične, ter ki podpirajo cilje Združenih narodov za trajnostni razvoj in prispevajo k njim, tudi na način, ki je skladen s Prilogo I k Direktivi (EU) 2024/1760 Evropskega parlamenta in Sveta5. Zato je bistveno, da se zagotovi pregledno določanje cen in da je vrednost sorazmerno porazdeljena po prehranski verigi ter odraža trud, ki ga je vložila vsaka stran, zlasti kmetje, ki so najranljivejši člen v tej verigi, ter tveganja, ki jih vsaka stran prevzema;

	__________________
	__________________

	5 Direktiva (EU) 2024/1760 Evropskega parlamenta in Sveta z dne 13. junija 2024 o skrbnem pregledu v podjetjih glede trajnostnosti in spremembi Direktive (EU) 2019/1937 in Uredbe (EU) 2023/2859 (UL L, 2024/1760, 5.7.2024, ELI: http://data.europa.eu/eli/dir/2024/1760/oj).
	5 Direktiva (EU) 2024/1760 Evropskega parlamenta in Sveta z dne 13. junija 2024 o skrbnem pregledu v podjetjih glede trajnostnosti in spremembi Direktive (EU) 2019/1937 in Uredbe (EU) 2023/2859 (UL L, 2024/1760, 5.7.2024, ELI: http://data.europa.eu/eli/dir/2024/1760/oj).



Sprememba		4
Predlog uredbe
Uvodna izjava 3 a (novo)
	

	Besedilo, ki ga predlaga Komisija
	Sprememba

	
	(3a)	Da bi povečali prehransko neodvisnost Unije, podprli dohodke kmetij in zagotovili trajnostne sisteme, bi bilo treba spodbujati, da bi se v Evropi dajala prednost kmetijskim proizvodom iz Unije, tudi pri javnih naročilih in ureditvah skladiščenja. To dajanje prednosti naj bi pripomoglo k zmanjšanju odvisnosti od uvoza in povzročilo, da bi se v Uniji ponovno začela proizvodnja, ki prinaša dodano vrednost.



Sprememba		5

Predlog uredbe
Uvodna izjava 4
	

	Besedilo, ki ga predlaga Komisija
	Sprememba

	(4)	Navedbo „kratka dobavna veriga“ bi bilo treba uporabljati le za določitev načinov poslovanja, kadar obstaja neposredna povezava med kmeti in potrošniki, ki omogoča neposredno izmenjavo v proizvodnem procesu in proizvoda, vključno s komunikacijo na daljavo in/ali prek posrednika, ki zagotavlja tako izmenjavo v trenutku prodaje. Ta navedba se lahko uporabi tudi, kadar obstaja tesna povezava med kmeti in potrošniki v njihovi geografski bližini, tudi v čezmejnem okviru. To bo potrošnike spodbudilo k plačevanju cen, ki se bodo kmetom pošteno izplačale za proizvodnjo, okrepilo razvoj podeželskih območij in prispevalo k njihovemu razvoju ter izboljšalo preglednost v zvezi s poreklom in proizvodnimi metodami proizvodov.
	(4)	Navedbo „kratka dobavna veriga“ bi bilo treba uporabljati na podlagi predhodnega soglasja kmeta in le za določitev načinov poslovanja, kadar obstaja neposredna povezava ali omejeno število posrednikov med kmetom, zadrugami ali organizacijami proizvajalcev in potrošniki, ki omogoča izmenjavo v proizvodnem procesu in proizvoda, vključno s komunikacijo na daljavo in/ali prek posrednika, ki zagotavlja tako izmenjavo v trenutku prodaje. Ta navedba se lahko uporabi tudi, kadar obstaja tesna povezava med kmeti in potrošniki, tudi v obliki spletne prodaje, ali kadar so si geografsko blizu, tudi v čezmejnem okviru. Geografsko bližino bi bilo treba meriti v smislu krajše prevozne razdalje ali časa. To bo potrošnike spodbudilo k plačevanju cen, ki se bodo kmetom pošteno izplačale za proizvodnjo, okrepilo razvoj podeželskih območij in prispevalo k njihovemu razvoju ter izboljšalo preglednost v zvezi s poreklom in proizvodnimi metodami proizvodov. Uporabljati bi se morala za proizvode, proizvedene na enotnem trgu in dane nanj. To orodje bo prispevalo k večji preglednosti in ekonomski pravičnosti ter oživitvi podeželja brez poseganja v delovanje enotnega trga.



Sprememba		6

Predlog uredbe
Uvodna izjava 5
	

	Besedilo, ki ga predlaga Komisija
	Sprememba

	(5)	Glede na tržne pogoje, spreminjajoča se pričakovanja potrošnikov, napredek pri tržnih standardih in ustreznih mednarodnih standardih bi bilo treba na Komisijo prenesti izvedbena pooblastila, da se zagotovijo enotni pogoji za uporabo neobveznih navedb, ki določajo načine poslovanja v zvezi s pravično porazdelitvijo dodane vrednosti kmetom ter ustvarjanjem in ohranjanjem kratkih dobavnih verig. Ta pooblastila bi bilo treba izvajati v skladu z Uredbo (EU) št. 182/2011 Evropskega parlamenta in Sveta6.
	(5)	Glede na tržne pogoje, spreminjajoča se pričakovanja potrošnikov, napredek pri tržnih standardih in ustreznih mednarodnih standardih bi bilo treba na Komisijo prenesti pooblastilo, da v skladu s členom 290 Pogodbe o delovanju Evropske unije sprejme akte v zvezi z uporabo neobveznih navedb, ki določajo načine poslovanja v zvezi s pravično porazdelitvijo dodane vrednosti kmetom ter ustvarjanjem in ohranjanjem kratkih dobavnih verig. Zlasti je pomembno, da se Komisija pri svojem pripravljalnem delu ustrezno posvetuje, vključno na ravni strokovnjakov, in da se ta posvetovanja izvedejo v skladu z načeli, določenimi v Medinstitucionalnem sporazumu z dne 13. aprila 2016 o boljši pripravi zakonodaje5a. Za zagotovitev enakopravnega sodelovanja pri pripravi delegiranih aktov Evropski parlament in Svet zlasti prejmeta vse dokumente sočasno s strokovnjaki iz držav članic, njuni strokovnjaki pa se sistematično lahko udeležujejo sestankov strokovnih skupin Komisije, ki zadevajo pripravo delegiranih aktov.

	__________________
	____________________

	
	5a UL L 123, 12.5.2016, str. 1, ELI: http://data.europa.eu/eli/agree_interinstit/2016/512/oj.

	6 Uredba (EU) št. 182/2011 Evropskega parlamenta in Sveta z dne 16. februarja 2011 o določitvi splošnih pravil in načel, na podlagi katerih države članice nadzirajo izvajanje izvedbenih pooblastil Komisije (UL L 55, 28.2.2011, str. 13, ELI: http://data.europa.eu/eli/reg/2011/182/oj).
	



Sprememba		7

Predlog uredbe
Uvodna izjava 7
	

	Besedilo, ki ga predlaga Komisija
	Sprememba

	(7)	Čeprav države članice lahko ohranijo ali uvedejo nacionalne določbe, ki določajo dodatne zahteve za uporabo neobveznih navedb za načine poslovanja, te določbe ne bi smele ovirati, omejevati ali preprečevati uporabe teh navedb za proizvode, ki se zakonito proizvajajo ali tržijo v drugi državi članici.
	(7)	Čeprav države članice lahko ohranijo ali uvedejo nacionalne določbe, ki določajo dodatne zahteve za uporabo neobveznih navedb za načine poslovanja, te določbe ne bi smele ovirati, omejevati ali preprečevati uporabe teh navedb za proizvode, ki se zakonito proizvajajo ali tržijo v drugi državi članici, ali dodajati regulativnih bremen za kmete, zlasti male in srednje kmete.



Sprememba		8

Predlog uredbe
Uvodna izjava 8
	

	Besedilo, ki ga predlaga Komisija
	Sprememba

	(8)	Pisne pogodbe imajo ključno vlogo pri odgovornosti gospodarskih subjektov, ozaveščanju o pomenu tržnih signalov, prilagajanju ponudbe povpraševanju, izboljšanju prenosa cen v dobavni verigi, povečanju preglednosti ter preprečevanju in obravnavanju nepoštenih trgovinskih praks. Pravila o pogodbenih razmerjih v sektorju mleka in mlečnih proizvodov bi bilo zato treba razširiti na proizvode, razen surovega mleka, hkrati pa zagotoviti uskladitev s pravili o pogodbenih razmerjih, ki se uporabljajo za druge kmetijske sektorje.
	(8)	Pisne pogodbe imajo pomembno vlogo pri odgovornosti gospodarskih subjektov, ozaveščanju o pomenu tržnih signalov, prilagajanju ponudbe povpraševanju, izboljšanju prenosa cen v dobavni verigi, povečanju preglednosti, preprečevanju in obravnavanju nepoštenih trgovinskih praks ter spoštovanju cenovne politike, ki zagotavlja pošteno plačilo za kmete. Obenem je uporaba pisnih pogodb ključna za preprečevanje pogostih nepoštenih trgovinskih praks, kot so zamude pri plačilih, enostranski preklic naročil in retroaktivna sprememba pogodbenih pogojev. Te prakse vplivajo zlasti na male proizvajalce, ki nimajo pravnih sredstev, da bi se branili. Pravila o pogodbenih razmerjih v sektorju mleka in mlečnih proizvodov bi bilo zato treba razširiti na proizvode, razen surovega mleka, hkrati pa zagotoviti uskladitev s pravili o pogodbenih razmerjih, ki se uporabljajo za druge kmetijske sektorje. Zato bo izvajanje teh ukrepov ustvarilo okvir za kmetijske proizvajalce in jim zagotovilo potrebno zaščito, da bodo lahko kapitalizirali in načrtovali svojo proizvodnjo, in bo torej prispevalo k razvoju lokalnega gospodarstva.



Sprememba		9

Predlog uredbe
Uvodna izjava 9
	

	Besedilo, ki ga predlaga Komisija
	Sprememba

	(9)	Da bi povečali prožnost za države članice in poenostavili postopek za priznavanje organizacij proizvajalcev ter s tem zmanjšali transakcijske stroške in izboljšali učinkovitost, bi morala pravila o organizacijah proizvajalcev omogočati njihovo priznavanje na podlagi ene same zahteve, ki zajema več sektorjev in proizvodov. Poleg tega bi bilo treba za okrepitev sodelovanja med pridelovalci ekoloških proizvodov izrecno omogočiti, da se ustanovijo in priznajo organizacije pridelovalcev ekoloških proizvodov. Merila za priznavanje organizacij proizvajalcev in njihovih statutov bi morala določati tudi, da so organizacije proizvajalcev ustanovljene na pobudo kmetov in da se nadzorujejo v skladu s pravili, ki kmetom članom omogočajo, da demokratično nadzorujejo svoje organizacije in njihove odločitve. To drugim proizvajalcem, ki niso kmetje, in neproizvajalcem ne bi smelo preprečiti, da se pridružijo organizacijam proizvajalcev.
	(9)	Da bi povečali prožnost za države članice in poenostavili postopek za priznavanje organizacij proizvajalcev ter s tem zmanjšali transakcijske stroške in izboljšali učinkovitost, bi morala pravila o organizacijah proizvajalcev omogočati njihovo priznavanje na podlagi ene same zahteve, ki zajema več sektorjev in proizvodov. Poleg tega lahko pridelovalci ekoloških proizvodov uporabijo obstoječe možnosti za ustanavljanje in priznavanje organizacij proizvajalcev, da bi okrepili sodelovanje. Merila za priznavanje organizacij proizvajalcev in njihovih statutov bi morala določati tudi, da so organizacije proizvajalcev ustanovljene na pobudo kmetov ali v primeru pridelave sadja in zelenjave pridelovalcev, da se nadzorujejo v skladu s pravili, ki kmetom članom omogočajo, da demokratično nadzorujejo svoje organizacije in njihove odločitve.



Sprememba		10
Predlog uredbe
Uvodna izjava 10
	

	Besedilo, ki ga predlaga Komisija
	Sprememba

	(10)	Za spodbujanje nadaljnjega trajnostnega razvoja, ki je temeljno načelo Pogodbe in prednostni cilj politik Unije, ter za zagotovitev preglednosti, stabilnosti in poštenosti v komercialnih odnosih med kmeti in kupci v celotni dobavni verigi bi morale imeti države članice možnost, da priznajo organizacije proizvajalcev, ki si prizadevajo za posebne cilje, z neobveznimi navedbami za načine poslovanja, kot so „pošten“, „pravičen“ ali enakovredne navedbe in navedba „kratka dobavna veriga“.
	(10)	Za spodbujanje nadaljnjega trajnostnega razvoja, ki je temeljno načelo Pogodbe in prednostni cilj politik Unije, ter za zagotovitev preglednosti, stabilnosti in poštenosti v komercialnih odnosih med kmeti in kupci v celotni dobavni verigi bi morale imeti države članice možnost, da priznajo organizacije proizvajalcev, ki si prizadevajo za posebne cilje, z neobveznimi navedbami za načine poslovanja, kot so „pošten“, „pravičen“ ali enakovredne navedbe in navedba „kratka dobavna veriga“. Poleg tega bi lahko spodbujanje uporabe teh navedb pripomoglo k ozaveščenosti potrošnikov o tem, kako njihova potrošniška izbira vpliva na socialno pravičnost in ekonomsko vzdržnost v agroživilskem sektorju.



Sprememba		11

Predlog uredbe
Uvodna izjava 11
	

	Besedilo, ki ga predlaga Komisija
	Sprememba

	(11)	Da bi kmetom zagotovili primerno življenjsko raven, izboljšali njihov pogajalski položaj v razmerju do predelovalcev in drugih akterjev v dobavni verigi ter zagotovili pravičnejšo porazdelitev dodane vrednosti vzdolž dobavne verige, bi bilo treba možnost pogajanj o pogodbenih pogojih v imenu njihovih članov razširiti na nepriznane organizacije proizvajalcev, vključno z zadrugami, za nekatere ali vse njihove proizvodnje. Za zagotovitev enake obravnave s člani priznanih organizacij proizvajalcev bi morale za to možnost veljati ustrezne omejitve. Zlasti nepriznane organizacije proizvajalcev, ki imajo koristi od te možnosti, bi morale izpolnjevati merila za priznanje, določena na ravni Unije, in sodelovati v dejavnostih iz Uredbe (EU) št. 1308/2013 Evropskega parlamenta in Sveta, vključno s koncentracijo ponudbe in dajanjem proizvodov svojih članov na trg.
	(11)	Da bi kmetom zagotovili primerno življenjsko raven, izboljšali njihov pogajalski položaj v razmerju do predelovalcev in drugih akterjev v dobavni verigi ter zagotovili pravičnejšo porazdelitev dodane vrednosti vzdolž dobavne verige, bi bilo treba možnost pogajanj o pogodbenih pogojih v imenu njihovih članov razširiti na nepriznane organizacije proizvajalcev, vključno z zadrugami, v skladu z nacionalnim pravom za nekatere ali vse dele njihove proizvodnje, če so te organizacije že oddale vlogo za priznanje pri državi članici, in sicer v obdobju največ pet let po vložitvi vloge za priznanje. Za zagotovitev enake obravnave s člani priznanih organizacij proizvajalcev bi morale za to možnost veljati ustrezne omejitve. Zlasti nepriznane organizacije proizvajalcev, ki imajo koristi od te možnosti, bi morale izpolnjevati merila za priznanje, določena na ravni Unije, in sodelovati v dejavnostih iz Uredbe (EU) št. 1308/2013 Evropskega parlamenta in Sveta7, vključno s koncentracijo ponudbe in dajanjem proizvodov svojih članov na trg.

	__________________
	__________________

	7 Uredba (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (UL L 347, 20.12.2013, str. 671, ELI: http://data.europa.eu/eli/reg/2013/1308/oj).
	7 Uredba (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (UL L 347, 20.12.2013, str. 671, ELI: http://data.europa.eu/eli/reg/2013/1308/oj).



Sprememba		12

Predlog uredbe
Uvodna izjava 12
	

	Besedilo, ki ga predlaga Komisija
	Sprememba

	(12)	Da bi okrepili pogajalski položaj priznanih organizacij proizvajalcev in zagotovili vzdržen razvoj kmetijske proizvodnje, bi bilo treba priznanim združenjem organizacij proizvajalcev omogočiti, da se pogajajo o pogodbenih pogojih v imenu svojih članov, vključno s ceno, za del ali celotno proizvodnjo svojih članov. Ta možnost bi morala biti dovoljena pod pogojem, da organizacije, ki so članice teh združenj, niso tudi članice drugega združenja organizacij proizvajalcev in da obseg proizvodov, ki jih zajemajo dejavnosti združenja, ne presega 33 % celotne nacionalne proizvodnje zadevne države članice. Da bi ohranili učinkovito konkurenco na trgu, priznanim združenjem organizacij proizvajalcev prav tako ne bi smelo biti dovoljeno, da se pogajajo o pogodbenih pogojih, kadar ta združenja vključujejo nepriznane organizacije proizvajalcev.
	(12)	Da bi okrepili pogajalski položaj priznanih organizacij proizvajalcev in zagotovili vzdržen razvoj kmetijske proizvodnje, bi bilo treba priznanim združenjem organizacij proizvajalcev omogočiti, da se pogajajo o pogodbenih pogojih v imenu svojih članov, vključno s ceno, za del ali celotno proizvodnjo svojih članov, razen za sadje in zelenjavo, če združenja organizacij proizvajalcev tega izrecno ne zahtevajo. Ta možnost bi morala biti dovoljena pod pogojem, da organizacije, ki so članice teh združenj, niso tudi članice drugega združenja organizacij proizvajalcev in da obseg proizvodov, ki jih zajemajo dejavnosti združenja, ne presega 33 % celotne nacionalne proizvodnje zadevne države članice ali 5 % proizvodnje v Uniji. Da bi ohranili učinkovito konkurenco na trgu, priznanim združenjem organizacij proizvajalcev prav tako ne bi smelo biti dovoljeno, da se pogajajo o pogodbenih pogojih, kadar ta združenja vključujejo nepriznane organizacije proizvajalcev.



Sprememba		13
Predlog uredbe
Uvodna izjava 12 a (novo)
	

	Besedilo, ki ga predlaga Komisija
	Sprememba

	
	(12a)	Priznanim organizacijam proizvajalcev in priznanim združenjem organizacij proizvajalcev bi bilo treba zagotoviti potrebno pravno varnost in predvidljivost za izvajanje njihovih dejavnosti v skladu s cilji iz člena 39 PDEU, da bi se izboljšal njihov položaj. Zato bi bilo treba spremeniti člen 152(1a) Uredbe (EU) št. 1308/2013 in opredeliti dejavnosti, ki spadajo na področje uporabe odstopanja od člena 101(1) PDEU, v skladu s sodbo Sodišča z dne 14. novembra 2017 v zadevi C-671/15.



Sprememba		14

Predlog uredbe
Uvodna izjava 13
	

	Besedilo, ki ga predlaga Komisija
	Sprememba

	(13)	Da kupci ne bi ogrozili pogajalskega položaja organizacij proizvajalcev, bi bilo treba vzpostaviti ustrezne zaščitne ukrepe za stike med kupci in člani teh organizacij proizvajalcev. Čeprav lahko kupci stopijo v stik s člani organizacij proizvajalcev, ti stiki ne bi smeli ogroziti ciljev organizacij proizvajalcev ali koncentracije ponudbe in dajanja proizvodov na trg.
	(13)	Da kupci ne bi ogrozili pogajalskega položaja organizacij proizvajalcev, bi bilo treba vzpostaviti ustrezne zaščitne ukrepe za stike med kupci in člani teh organizacij proizvajalcev. Čeprav lahko kupci stopijo v stik s člani organizacij proizvajalcev, ti stiki ne bi smeli ogroziti ciljev organizacij proizvajalcev ali koncentracije ponudbe in dajanja proizvodov na trg. Hkrati je priporočljivo, da so poleg standardiziranih digitalnih orodij kmetom na nacionalni ravni na voljo tudi standardne oblike pogodb, ki jih je mogoče enostavno izpolniti ter poslati po elektronski pošti, da bi zmanjšali birokracijo. Poleg tega bi morale države članice zagotoviti lahko dostopne spletne tečaje in navodila za pripravo in registracijo pogodb.



Sprememba		15
Predlog uredbe
Uvodna izjava 13 a (novo)
	

	Besedilo, ki ga predlaga Komisija
	Sprememba

	
	(13a)	Osrednji nabavni organi, ki delujejo na nadnacionalni ravni, izvajajo vse večji pritisk na cene kmetijskih proizvodov ter izkoriščajo regulativne in socialne razlike med državami članicami. Te organe bi bilo treba nujno regulirati, da bi kmetijske proizvajalce zaščitili pred nepoštenimi pogodbenimi praksami, zajemom dodane vrednosti in nelojalno konkurenco zaradi socialne in okoljske zakonodaje Unije.



Sprememba		16

Predlog uredbe
Uvodna izjava 15
	

	Besedilo, ki ga predlaga Komisija
	Sprememba

	(15)	Nekatere države članice so se odločile, da bodo vse dobave kmetijskih proizvodov na njihovem ozemlju zajete v pisnih pogodbah med strankama. Če države članice te možnosti ne uporabijo, lahko kmetje, organizacije proizvajalcev ali združenja organizacij proizvajalcev zahtevajo uporabo pisnih pogodb. Vendar kmetje in njihova združenja zaradi šibkejšega pogajalskega položaja kmetov in strahu pred komercialnimi povračilnimi ukrepi s strani kupcev težko vložijo takšno zahtevo. Da bi povečali zaupanje, preglednost in učinkovitost v dobavni verigi ter vsem kmetom, organizacijam proizvajalcev in združenjem organizacij proizvajalcev omogočili, da izkoristijo uporabo pisnih pogodb, bi bilo treba dobave kmetijskih proizvodov v Uniji s strani kmeta, organizacije proizvajalcev ali združenja organizacij proizvajalcev predelovalcu, distributerju ali trgovcu na drobno zajeti v pisni pogodbi.
	(15)	Nekatere države članice so se odločile, da bodo vse dobave kmetijskih proizvodov na njihovem ozemlju zajete v pisnih pogodbah med strankama. Če države članice te možnosti ne uporabijo, lahko kmetje, organizacije proizvajalcev ali združenja organizacij proizvajalcev zahtevajo uporabo pisnih pogodb. Vendar kmetje in njihova združenja zaradi šibkejšega pogajalskega položaja kmetov in strahu pred komercialnimi povračilnimi ukrepi s strani kupcev težko vložijo takšno zahtevo. Da bi povečali zaupanje, preglednost in učinkovitost v dobavni verigi ter vsem kmetom, organizacijam proizvajalcev in združenjem organizacij proizvajalcev omogočili, da izkoristijo uporabo pisnih pogodb, bi bilo treba dobave kmetijskih proizvodov v Uniji s strani kmeta, organizacije proizvajalcev ali združenja organizacij proizvajalcev predelovalcu, distributerju ali trgovcu na drobno zajeti v pisni pogodbi. Države članice bi morale imeti možnost, da se na zahtevo medpanožne organizacije ali organizacije, za katero se šteje, da je v veliki meri reprezentativna za kmetijski sektor, odločijo, ali bodo nekatere posebne sektorje izvzele iz zahteve po pisni pogodbi.



Sprememba		17

Predlog uredbe
Uvodna izjava 16
	

	Besedilo, ki ga predlaga Komisija
	Sprememba

	(16)	Da bi se bolje upoštevali tržni signali in izboljšal prenos cen, bi morale imeti države članice možnost zahtevati, da proizvajalci, razen kmetov, organizacij proizvajalcev ali združenj organizacij proizvajalcev, uporabljajo pisne pogodbe za dobavo kmetijskih proizvodov in da od kupcev zahtevajo, da uporabljajo pisne ponudbe pogodb za dobavo kmetijskih proizvodov. Zaradi poenostavitve in zmanjšanja transakcijskih stroškov bi bilo treba v tej uredbi določiti nekatere izjeme od zahtevane uporabe pisnih pogodb ali pisnih ponudb za pogodbe in državam članicam omogočiti, da nekatere dobave izvzamejo iz zahtevane uporabe pisnih pogodb ali pisnih ponudb, hkrati pa kmetom in njihovim združenjem pustiti možnost, da zahtevajo uporabo pisnih pogodb ali pisnih ponudb, kadar take obveznosti ni.
	(16)	Da bi se bolje upoštevali tržni signali in izboljšal prenos cen, bi morale imeti države članice možnost zahtevati, da proizvajalci, razen kmetov, organizacij proizvajalcev ali združenj organizacij proizvajalcev, uporabljajo pisne pogodbe za dobavo kmetijskih proizvodov in da proizvajalci uporabljajo pisne ponudbe pogodb za dobavo kmetijskih proizvodov. Zaradi poenostavitve in zmanjšanja transakcijskih stroškov bi bilo treba v tej uredbi določiti nekatere izjeme od zahtevane uporabe pisnih pogodb ali pisnih ponudb za pogodbe in državam članicam omogočiti, da nekatere dobave izvzamejo iz zahtevane uporabe pisnih pogodb ali pisnih ponudb, hkrati pa kmetom in njihovim združenjem pustiti možnost, da zahtevajo uporabo pisnih pogodb ali pisnih ponudb, kadar take obveznosti ni. To prožnost bi bilo treba uporabljati brez ogrožanja zaščite kmetov, pri čemer bi bilo treba jasno opredeliti izjeme, da se preprečijo napačne razlage in izogibanje pogodbenim obveznostim.



Sprememba		18

Predlog uredbe
Uvodna izjava 17
	

	Besedilo, ki ga predlaga Komisija
	Sprememba

	(17)	Zahtevano uporabo pisnih pogodb za dobavo kmetijskih proizvodov in osnovne pogoje za njihovo uporabo bi bilo treba določiti na ravni Unije, hkrati pa zagotoviti, da pravica strank do pogajanj o vseh elementih njihovih pogodb ni omejena bolj, kot je nujno potrebno.
	(17)	Zahtevano uporabo pisnih pogodb za dobavo kmetijskih proizvodov in osnovne pogoje za njihovo uporabo bi bilo treba določiti na ravni Unije, hkrati pa zagotoviti, da pravica strank do pogajanj o vseh elementih njihovih pogodb ni omejena bolj, kot je nujno potrebno. Vendar se državam članicam ne bi smelo preprečiti, da v boju proti nepoštenim trgovinskim praksam v verigi preskrbe s kmetijskimi in živilskimi proizvodi sprejmejo strožje ukrepe, če so ti ukrepi primerni in sorazmerni z njihovimi cilji ter združljivi z Direktivo (EU) 2019/633. Poenostavitev postopka sklepanja pogodb, zlasti s standardiziranimi in digitaliziranimi predlogami in oblikami, ki jih je mogoče poslati po elektronski pošti, je ključna za učinkovito in pravično uporabo teh pravil, zlasti v primeru malih proizvajalcev, hkrati pa bi bilo treba omogočiti dovolj prožnosti, da se ustrezno upošteva raznolikost kmetijskega sektorja.



Sprememba		19

Predlog uredbe
Uvodna izjava 18
	

	Besedilo, ki ga predlaga Komisija
	Sprememba

	(18)	Da bi spodbudili stranke, da dosežejo sporazumno rešitev sporov glede sklenitve ali pregleda pisne pogodbe, bi morale države članice vzpostaviti mehanizme za mediacijo. Države članice bi morale Komisijo obvestiti o mehanizmih za mediacijo, vzpostavljenih na njihovem ozemlju, ali vzpostavitvi teh mehanizmov, Komisija pa lahko olajša izmenjavo najboljših praks v zvezi s temi mehanizmi.
	(18)	Da bi spodbudili stranke, da dosežejo sporazumno rešitev sporov glede sklenitve ali pregleda pisne pogodbe, bi morale države članice vzpostaviti mehanizme za mediacijo. Ti mehanizmi bi morali ostati povsem prostovoljni za vse stranke. Države članice bi morale poskrbeti, da lahko stranke zahtevajo mediacijo, kadar ni dogovora o formalizaciji, razlagi ali izpolnitvi pogodbe. Države članice bi morale Komisijo obvestiti o pravnem okviru ali mehanizmih za mediacijo, vzpostavljenih na njihovem ozemlju, Komisija pa lahko olajša izmenjavo najboljših praks v zvezi s temi pravnimi okviri ali mehanizmi.



Sprememba		20

Predlog uredbe
Uvodna izjava 19
	

	Besedilo, ki ga predlaga Komisija
	Sprememba

	(19)	Za lažje delovanje mehanizmov za prenos cen, kadar se končna cena, ki se plača za dobavo kmetijskih proizvodov, izračuna s kombiniranjem različnih dejavnikov, določenih v pogodbi, bi morali ti dejavniki vključevati objektivne kazalnike, indekse ali metode za izračun, ki so strankama lahko razumljivi. Da kmetje ne bi bili prisiljeni sistematično prodajati pod svojimi proizvodnimi stroški, bi morali kazalniki, indeksi in metode za izračun končne cene odražati spremembe tržnih pogojev in proizvodne stroške dobavljenih kmetijskih proizvodov.
	(19)	Za lažje delovanje mehanizmov za prenos cen, kadar se končna cena, ki se plača za dobavo kmetijskih proizvodov, izračuna s kombiniranjem različnih dejavnikov, določenih v pogodbi, bi morali ti dejavniki vključevati objektivne kazalnike, indekse ali metode za izračun, ki so strankama lahko razumljivi. Da kmetje ne bi bili prisiljeni sistematično prodajati pod svojimi proizvodnimi stroški, bi morali kazalniki, indeksi in metode za izračun končne cene odražati spremembe tržnih pogojev in proizvodne stroške dobavljenih kmetijskih proizvodov. Končna cena bi morala kriti celotne proizvodne stroške, vključno s pravičnim plačilom za proizvajalce in skupnimi stroški za dodatne storitve. Opazovalnica EU za agroživilsko verigo (AFCO) bi se lahko uporabila za sporočanje informacij o cenah v agroživilski verigi, stroškovnih strukturah ter porazdelitvi marž in dodane vrednosti ob spoštovanju pravil o zaupnosti in konkurenci. Veleprodajni trgi bi lahko imeli pomembno vlogo pri oblikovanju cenovnih mehanizmov. Gre za akreditirane strukture, ki lahko zagotovijo cenovno preglednost in prispevajo k bolj uravnoteženi porazdelitvi vzdolž vrednostne verige.



Sprememba		21

Predlog uredbe
Uvodna izjava 20
	

	Besedilo, ki ga predlaga Komisija
	Sprememba

	(20)	Glede na ranljiv pogajalski položaj kmetov in njihovih organizacij, nedavne primere precejšnje nestanovitnosti kmetijskih vhodnih stroškov in tržnih cen ter potrebo po učinkovitejšem prenosu cen v dobavni verigi bi morale pogodbe, ki trajajo več kot šest mesecev, vključevati revizijsko klavzulo, ki bi jo lahko sprožili kmetje in njihove organizacije. Taka klavzula bi morala kmetom omogočati, da po šestih mesecih kadar koli zahtevajo revizijo elementov pogodbe in da prekinejo pogodbo, če dogovor o reviziji ni dosežen, ne da bi to posegalo v pravico strank, da se pogajajo o drugih možnostih za revizijo pogodbe.
	(20)	Glede na ranljiv pogajalski položaj kmetov in njihovih organizacij, nedavne primere precejšnje nestanovitnosti kmetijskih vhodnih stroškov in tržnih cen ter potrebo po učinkovitejšem prenosu cen v dobavni verigi bi morale pogodbe, ki trajajo več kot šest mesecev, v primeru sektorjev, ki trgujejo na terminskih trgih, pa 12 mesecev, vključevati revizijsko klavzulo, ki bi jo lahko sprožili kmetje in njihove organizacije. Taka klavzula bi morala kmetom omogočati, da po šestih mesecih kadar koli zahtevajo revizijo elementov pogodbe in da prekinejo pogodbo, če dogovor o reviziji ni dosežen, ne da bi to posegalo v pravico strank, da se pogajajo o drugih možnostih za revizijo pogodbe. Omogočiti bi bilo treba, da se te pogodbe revidirajo glede na nepredvidene okoliščine, kot so ekstremni vremenski pojavi, izbruhi živalskih bolezni, geopolitične napetosti ali kateri koli drug razlog, ki preprečuje, da bi dogovorjena cena pokrila stroške kmetov, kar bi prispevalo k temu, da bi bili kmetje bolje zaščiteni pred nestanovitnostjo trga in bi se bolje prilagodili realnim gospodarskim razmeram.



Sprememba		22

Predlog uredbe
Uvodna izjava 21
	

	Besedilo, ki ga predlaga Komisija
	Sprememba

	(21)	Da bi povečali preglednost pogodb in prispevali k bolj poštenim trgovinskim praksam, bi morale imeti države članice možnost zahtevati registracijo pisnih pogodb za dobavo kmetijskih proizvodov.
	(21)	Da bi povečali preglednost pogodb in prispevali k bolj poštenim trgovinskim praksam, bi morale imeti države članice možnost zahtevati registracijo pisnih pogodb za dobavo kmetijskih proizvodov, kadar je to utemeljeno.



Sprememba		23

Predlog uredbe
Uvodna izjava 22
	

	Besedilo, ki ga predlaga Komisija
	Sprememba

	(22)	Nekatere vertikalne in horizontalne pobude za sodelovanje v zvezi s kmetijskimi in živilskimi proizvodi, katerih cilj je uporaba zahtev, ki so strožje od obveznih zahtev, lahko pozitivno vplivajo na cilj skupne kmetijske politike, da se zagotovi primerna življenjska raven kmetijske skupnosti, in na cilj trajnostnega razvoja Unije. Zato se v posebnih okoliščinah za take pobude ne bi smel uporabljati člen 101(1) Pogodbe o delovanju Evropske unije.
	(22)	Nekatere vertikalne in horizontalne pobude za sodelovanje v zvezi s kmetijskimi in živilskimi proizvodi, katerih cilj je uporaba zahtev, ki so lahko z etičnega in socialnega vidika strožje od obveznih zahtev, lahko pozitivno vplivajo na cilj skupne kmetijske politike, da se zagotovi primerna življenjska raven kmetijske skupnosti, in na cilj socialno-ekonomskega in trajnostnega razvoja podeželja v Uniji. Zato se v posebnih okoliščinah za take pobude ne bi smel uporabljati člen 101(1) Pogodbe o delovanju Evropske unije.



Sprememba		24

Predlog uredbe
Uvodna izjava 23
	

	Besedilo, ki ga predlaga Komisija
	Sprememba

	(23)	V obdobjih hudih tržnih neravnovesij lahko posebne kategorije skupnih ukrepov zasebnih gospodarskih subjektov prispevajo k stabilizaciji zadevnih sektorjev. Za zagotovitev, da imajo zasebni gospodarski subjekti potrebna sredstva za izvajanje teh ukrepov, bi Komisija morala imeti možnost, da na voljo da sredstva Unije iz kmetijske rezerve za podporo tem ukrepom. Države članice bi morale imeti tudi možnost, da dodelijo dodatna nacionalna sredstva.
	(23)	V obdobjih hudih tržnih neravnovesij lahko posebne kategorije skupnih ukrepov zasebnih gospodarskih subjektov prispevajo k stabilizaciji zadevnih sektorjev. Za zagotovitev, da imajo zasebni gospodarski subjekti potrebna sredstva za izvajanje teh ukrepov, bi morala Komisija imeti možnost, da na voljo da sredstva Unije iz kmetijske rezerve za podporo tem ukrepom, pri čemer bi morala zagotoviti izvedljivost in preprečiti negativni učinek na neposredna plačila. Komisija bi morala za to po potrebi dati na voljo tudi druge vire financiranja Unije. Države članice bi morale imeti tudi možnost, da dodelijo dodatna nacionalna sredstva.



Sprememba		25

Predlog uredbe
Uvodna izjava 26
	

	Besedilo, ki ga predlaga Komisija
	Sprememba

	(26)	Za okrepitev položaja kmetov v verigi preskrbe z živilskimi proizvodi bi bilo treba spremeniti več določb Uredbe (EU) 2021/2115 Evropskega parlamenta in Sveta8 v zvezi z vrstami intervencij v nekaterih sektorjih. Namen teh sprememb je podpreti kmete, da postanejo ali ostanejo člani organizacij proizvajalcev ali združenj organizacij proizvajalcev, priznanih na podlagi Uredbe (EU) št. 1308/2013, glede na pozitivno vlogo, ki jo imajo te organizacije in združenja pri krepitvi pogajalske moči proizvajalcev. Poleg tega bi bilo treba za zagotovitev učinkovitejše in bolj ciljno usmerjene podpore organizacijam proizvajalcev prek strateških načrtov SKP predvideti možnost povečanja finančne pomoči Unije za operativne programe v nekaterih sektorjih.
	(26)	Za okrepitev položaja kmetov v verigi preskrbe z živilskimi proizvodi bi bilo treba spremeniti več določb Uredbe (EU) 2021/2115 Evropskega parlamenta in Sveta8 v zvezi z vrstami intervencij v nekaterih sektorjih. Namen teh sprememb je podpreti kmete, da postanejo ali ostanejo člani organizacij proizvajalcev ali združenj organizacij proizvajalcev, priznanih na podlagi Uredbe (EU) št. 1308/2013, glede na pozitivno vlogo, ki jo imajo te organizacije in združenja pri krepitvi pogajalske moči proizvajalcev. Poleg tega bi bilo treba za zagotovitev učinkovitejše in bolj ciljno usmerjene podpore organizacijam proizvajalcev prek strateških načrtov SKP predvideti možnost povečanja finančne pomoči Unije za operativne programe v nekaterih sektorjih, pri čemer bi bilo treba zagotoviti izvedljivost in preprečiti negativni učinek na neposredna plačila.

	__________________
	__________________

	8 Uredba (EU) 2021/2115 Evropskega parlamenta in Sveta z dne 2. decembra 2021 o določitvi pravil o podpori za strateške načrte, ki jih pripravijo države članice v okviru skupne kmetijske politike (strateški načrti SKP) in se financirajo iz Evropskega kmetijskega jamstvenega sklada (EKJS) in Evropskega kmetijskega sklada za razvoj podeželja (EKSRP), ter o razveljavitvi uredb (EU) št. 1305/2013 in (EU) št. 1307/2013 (UL L 435, 6.12.2021, str. 1, ELI: http://data.europa.eu/eli/reg/2021/2115/oj).
	8 Uredba (EU) 2021/2115 Evropskega parlamenta in Sveta z dne 2. decembra 2021 o določitvi pravil o podpori za strateške načrte, ki jih pripravijo države članice v okviru skupne kmetijske politike (strateški načrti SKP) in se financirajo iz Evropskega kmetijskega jamstvenega sklada (EKJS) in Evropskega kmetijskega sklada za razvoj podeželja (EKSRP), ter o razveljavitvi uredb (EU) št. 1305/2013 in (EU) št. 1307/2013 (UL L 435, 6.12.2021, str. 1, ELI: http://data.europa.eu/eli/reg/2021/2115/oj).



Sprememba		26

Predlog uredbe
Uvodna izjava 26 a (novo)
	

	Besedilo, ki ga predlaga Komisija
	Sprememba

	
	(26a)	Da bi povečali konkurenčnost in vzdržnost proizvajalcev, bi moralo biti sofinanciranje iz operativnega sklada usmerjeno predvsem v naložbe, ki so neposredno povezane s kmetijsko proizvodnjo, kolektivnimi ukrepi v korist vsem članom organizacij proizvajalcev in digitalizacijo. Močno bi bilo treba zmanjšati upravno in birokratsko breme za organizacije proizvajalcev pri izvajanju operativnih programov, da bi spodbudili udeležbo upravičencev.



Sprememba		27

Predlog uredbe
Uvodna izjava 30
	

	Besedilo, ki ga predlaga Komisija
	Sprememba

	(30)	Da bi podprli vzpostavitev vrst intervencij v drugih sektorjih iz člena 42, točka (f), Uredbe (EU) 2021/2115, bi bilo treba državam članicam od leta 2025 omogočiti dodatno prožnost, da prilagodijo dodelitev sredstev tem sektorjem, pri čemer do 6 % svojih dodeljenih sredstev uporabijo za neposredna plačila.
	(30)	Da bi podprli vzpostavitev vrst intervencij v drugih sektorjih iz člena 42, točka (f), Uredbe (EU) 2021/2115, bi bilo treba državam članicam od leta 2025 omogočiti dodatno prožnost, da prilagodijo dodelitev sredstev tem sektorjem, pri čemer do 6 % svojih dodeljenih sredstev uporabijo za neposredna plačila, obenem pa bi bilo treba zagotoviti izvedljivost in preprečiti učinek na neposredna plačila.



Sprememba		28

Predlog uredbe
Uvodna izjava 32
	

	Besedilo, ki ga predlaga Komisija
	Sprememba

	(32)	Za zagotovitev, da se sredstva Unije iz kmetijske rezerve lahko dajo na voljo državam članicam za podporo skupnim ukrepom zasebnih gospodarskih subjektov v obdobjih hudih tržnih neravnovesij, bi bilo treba možnost uporabe kmetijske rezerve razširiti na podporo skupnim ukrepom, kadar Komisija odloči, da se pravila o konkurenci za te ukrepe ne uporabljajo.
	(32)	Za zagotovitev, da se sredstva Unije iz kmetijske rezerve lahko pravično in pregledno dajo na voljo državam članicam za podporo skupnim ukrepom zasebnih gospodarskih subjektov v obdobjih hudih tržnih neravnovesij, bi bilo treba možnost uporabe kmetijske rezerve razširiti na podporo skupnim ukrepom, kadar Komisija odloči, da se pravila o konkurenci za te ukrepe ne uporabljajo, pri čemer bi bilo treba zagotoviti izvedljivost in preprečiti negativni učinek na neposredna plačila.



Sprememba		29
Predlog uredbe
Člen 1 – odstavek 1 – točka -1 (novo)
Uredba (EU) št. 1308/2013
Člen 1 – odstavek 2 – točka 1 a (novo)
	

	Besedilo, ki ga predlaga Komisija
	Sprememba

	
	(-1)	v členu 1(2) se vstavi naslednja točka:

	
	(la) kis, del XIIa



Sprememba		30
Predlog uredbe
Člen 1 – odstavek 1 – točka -1 a (novo)
Uredba (EU) št. 1308/2013
Člen 7 – odstavek 2
	

	Veljavno besedilo
	Sprememba

	
	(-1a)	v členu 7 se odstavek 2 nadomesti z naslednjim:

	2. Referenčne prage, določene v odstavku 1, preverja Komisija, ki upošteva objektivna merila, zlasti proizvodne trende, stroške proizvodnje (predvsem vložke) in tržne trende. Referenčni zneski so po potrebi posodobljeni v skladu z rednim zakonodajnim postopkom glede na proizvodne in tržne trende.
	„2. Referenčni pragi se redno preverjajo v skladu s sezonskostjo proizvodov na predlog opazovalnice EU za agroživilsko verigo (AFCO), in sicer glede na gospodarski razvoj in dejanske proizvodne stroške. Komisija zagotovi razvoj metodologije za redno revizijo teh pragov na podlagi objektivnih kazalnikov, kot so inflacija, proizvodni stroški in spremembe na kmetijskih trgih. Proizvodni stroški vključujejo stroške ukrepov, ki prispevajo k izvajanju ali preseganju standardov trajnostnosti, ki jih zahteva pravo Unije ali nacionalno pravo, kot je opredeljeno v členu 210a(3). Ta metodologija omogoča redno posodabljanje pragov, tako da odražajo trenutne gospodarske razmere, in ostane učinkovito orodje za stabilizacijo trgov.“



Sprememba		31
Predlog uredbe
Člen 1 – odstavek 1 – točka -1 b (novo)
Uredba (EU) št. 1308/2013
Člen 1 – odstavek 1 – točke e a, e b, e c, e d (novo)
	

	Besedilo, ki ga predlaga Komisija
	Sprememba

	
	(-1b)	v členu 11 se dodajo naslednje točke:

	
	„(ea) beli sladkor;

	
	(eb) ovčje meso, uvrščeno v oznako KN 0104 10 30 ali 0204;

	
	(ec) sveže, ohlajeno ali zamrznjeno prašičje meso, ki spada pod oznako KN 0203;

	
	(ed) sveže, ohlajeno ali zamrznjeno piščančje meso, ki spada pod oznako KN 0207.“



Sprememba		32
Predlog uredbe
Člen 1 – odstavek 1 – točka -1 c (novo)
Uredba (EU) št. 1308/2013
Člen 15 – odstavek 2 a (novo)
	

	Besedilo, ki ga predlaga Komisija
	Sprememba

	
	(-1c)	v členu 15 se doda naslednji odstavek:

	
	„2a.	Svet pri določanju višine cene javne intervencije za različne proizvode iz člena 11 uporabi objektivna in pregledna merila, kot je inflacija, skladno s ciljem zagotoviti primerno življenjsko raven kmetijske skupnosti v skladu s členom 39 PDEU.“



Sprememba		123
Predlog uredbe
Člen 1 – odstavek 1 – točka -1 d (novo)
Uredba (EU) št. 1308/2013
Člen 75
	

	Besedilo, ki ga predlaga Komisija
	Sprememba

	
	(-1d)	člen 75 se spremeni:

	
	(a) odstavek 1 se nadomesti z naslednjim:

	
	„1. Tržni standardi se lahko uporabljajo za enega ali več sektorjev iz člena 1.“;

	
	(b) v odstavku 3 se točka (j) nadomesti z naslednjim:

	
	„(j) kraj kmetovanja in poreklo;“;



Sprememba		33

Predlog uredbe
Člen 1 – odstavek 1 – točka 1
Uredba (EU) št. 1308/2013
Člen 88a – odstavek 1 – uvodni del
	

	Besedilo, ki ga predlaga Komisija
	Sprememba

	1.	Navedbe „pošten“, „pravičen“ ali enakovredne navedbe se lahko same ali v kombinaciji z drugimi navedbami uporabljajo samo na oznaki, pri predstavitvi, v reklamnem gradivu ali na trgovinskih dokumentih proizvoda iz sektorjev iz člena 1(2), ki se daje na trg, pod pogojem, da se te navedbe uporabljajo za obveščanje kupcev o obstoječih načinih organizacije proizvodnje, distribucije ali dajanja na trg, ki prispevajo vsaj k:
	1.	Navedbe „pošten“, „pravičen“ ali enakovredne navedbe se lahko same ali v kombinaciji z drugimi navedbami uporabljajo samo na oznaki, pri predstavitvi, v reklamnem gradivu ali na trgovinskih dokumentih proizvoda iz sektorjev iz člena 1(2), ki se daje na trg, ob predhodnem soglasju kmetov ali njihovih predstavniških organizacij, pod pogojem, da se te navedbe uporabljajo za obveščanje kupcev o obstoječih načinih organizacije proizvodnje, distribucije ali dajanja na trg, ki prispevajo vsaj k:



Sprememba		34

Predlog uredbe
Člen 1 – odstavek 1 – točka 1
Uredba (EU) št. 1308/2013
Člen 88a – odstavek 1 – točka a
	

	Besedilo, ki ga predlaga Komisija
	Sprememba

	(a)	stabilnosti in preglednosti odnosov med kmeti in kupci vzdolž dobavne verige,
	(a)	stabilnosti, med drugim na podlagi pogodb med proizvajalci in kupci, da se omeji učinek gospodarskih negotovosti, sledljivosti in preglednosti odnosov med kmeti in kupci vzdolž dobavne verige,

	
	(aa)	spodbujanju razvoja kolektivnih organizacij kmetov, ki se upravljajo demokratično,

	
	(ab)	izplačilu dodatnega zneska proizvajalcu, zlasti za financiranje skupnih projektov,



Sprememba		35

Predlog uredbe
Člen 1 – odstavek 1 – točka 1
Uredba (EU) št. 1308/2013
Člen 88a – odstavek 1 – točka b
	

	Besedilo, ki ga predlaga Komisija
	Sprememba

	(b)	ceni, ki jo sodelujoči kmetje štejejo za pravično za svoje proizvode, in
	(b)	ceni, ki jo sodelujoči kmetje štejejo za pravično in donosno za svoje proizvode in delo, tudi na podlagi navedb opazovalnice EU za agroživilsko verigo (AFCO),



Sprememba		36

Predlog uredbe
Člen 1 – odstavek 1 – točka 1
Uredba (EU) št. 1308/2013
Člen 88a – odstavek 1 – točka c
	

	Besedilo, ki ga predlaga Komisija
	Sprememba

	(c)	skupnim pobudam za uresničevanje enega ali več ciljev Združenih narodov za trajnostni razvoj.
	(c)	skupnim in socialno-ekonomskim pobudam za uresničevanje enega ali več ciljev Združenih narodov za trajnostni razvoj, ki prispevajo k razvoju podeželskih skupnosti.



Sprememba		37

Predlog uredbe
Člen 1 – odstavek 1 – točka 1
Uredba (EU) št. 1308/2013
Člen 88a – odstavek 2 – uvodni del
	

	Besedilo, ki ga predlaga Komisija
	Sprememba

	2.	Navedba „kratka dobavna veriga“ se lahko sama ali v kombinaciji z drugimi navedbami uporablja samo na oznaki, pri predstavitvi, v reklamnem gradivu ali na trgovinskih dokumentih proizvoda iz sektorjev iz člena 1(2), ki se daje na trg, pod pogojem, da se navedba uporablja za obveščanje kupcev o obstoječih načinih organizacije proizvodnje, distribucije ali dajanja na trg, ki zagotavljajo:
	2.	Navedba „kratka dobavna veriga“ se lahko sama ali v kombinaciji z drugimi navedbami uporablja samo na oznaki, pri predstavitvi, v reklamnem gradivu ali na trgovinskih dokumentih proizvoda iz sektorjev iz člena 1(2), ki se proizvede na enotnem trgu in se daje nanj, ob predhodnem soglasju kmetov ali njihovih predstavniških organizacij, pod pogojem, da se navedba uporablja za obveščanje kupcev o obstoječih načinih organizacije proizvodnje, distribucije ali dajanja na trg, ki zagotavljajo vsaj enega od naslednjih pogojev:



Sprememba		38

Predlog uredbe
Člen 1 – odstavek 1 – točka 1
Uredba (EU) št. 1308/2013
Člen 88a – odstavek 2 – točka a
	

	Besedilo, ki ga predlaga Komisija
	Sprememba

	(a)	neposredno povezavo med kmetom in končnim potrošnikom proizvoda ali
	(a)	neposredno povezavo ali omejeno število posrednikov med kmetom, zadrugo ali organizacijo proizvajalcev in končnim potrošnikom proizvoda ali



Sprememba		39

Predlog uredbe
Člen 1 – odstavek 1 – točka 1
Uredba (EU) št. 1308/2013
Člen 88a – odstavek 2 – točka b
	

	Besedilo, ki ga predlaga Komisija
	Sprememba

	(b)	tesno povezavo in geografsko bližino med kmetom in končnim potrošnikom proizvoda.
	(b)	tesno povezavo in geografsko bližino med kmetom, zadrugo ali organizacijo proizvajalcev in končnim potrošnikom proizvoda, ki se razume kot kratka razdalja ali kratek potovalni čas, tudi v čezmejnem okviru.



Sprememba		40

Predlog uredbe
Člen 1 – odstavek 1 – točka 1
Uredba (EU) št. 1308/2013
Člen 88 a – odstavek 3 – pododstavek 1
	

	Besedilo, ki ga predlaga Komisija
	Sprememba

	Komisija lahko sprejme izvedbene akte, s katerimi podrobneje določi pogoje iz odstavka 1, točke (a), (b) in (c), ter odstavka 2, točki (a) in (b), ob upoštevanju vseh zadevnih mednarodnih standardov.
	Komisija lahko v skladu s členom 227 sprejme delegirane akte za dopolnitev te uredbe z določitvijo pogojev iz odstavka 1, točke (a), (b) in (c), ter odstavka 2, točki (a) in (b), ob upoštevanju vseh zadevnih mednarodnih standardov in povezanih shem certifikacije kakovosti.



Sprememba		41

Predlog uredbe
Člen 1 – odstavek 1 – točka 1
Uredba (EU) št. 1308/2013
Člen 88a – odstavek 6 a (novo)
	

	Besedilo, ki ga predlaga Komisija
	Sprememba

	
	6a.	Komisija oceni izvedljivost in dodano vrednost uvedbe usklajene vizualne oznake Unije za izdelke s kratko dobavno verigo.



Sprememba		42

Predlog uredbe
Člen 1 – odstavek 1 – točka 2
Uredba (EU) št. 1308/2013
Člen 148 – odstavek 2 – pododstavek 1 – točka a
	

	Besedilo, ki ga predlaga Komisija
	Sprememba

	a)	je oddaja mleka in mlečnih proizvodov v Uniji, ki jo proizvajalec, razen kmeta, organizacije proizvajalcev ali združenja organizacij proizvajalcev, zagotovi predelovalcu, zbiralcu, distributerju ali trgovcu na drobno, zajeta v pisni pogodbi med strankama;
	a)	je oddaja mleka in mlečnih proizvodov v Uniji, ki jo zagotovijo proizvajalci, ki niso zajeti v odstavku 1, zajeta v pisni pogodbi med strankama;



Sprememba		43

Predlog uredbe
Člen 1 – odstavek 1 – točka 2
Uredba (EU) št. 1308/2013
Člen 148 – odstavek 2 – pododstavek 1 – točka b
	

	Besedilo, ki ga predlaga Komisija
	Sprememba

	b)	prvi kupci mleka in mlečnih proizvodov pripravijo pisno ponudbo pogodbe za oddajo mleka in mlečnih proizvodov s strani kmeta, organizacije proizvajalcev ali združenja organizacij proizvajalcev.
	b)	organizacije proizvajalcev, združenja organizacij proizvajalcev ali kmetje pripravijo pisno ponudbo pogodbe za oddajo mleka in mlečnih proizvodov prvim kupcem.



Sprememba		44

Predlog uredbe
Člen 1 – odstavek 1 – točka 2
Uredba (EU) št. 1308/2013
Člen 148 – odstavek 3 – pododstavek 1
	

	Besedilo, ki ga predlaga Komisija
	Sprememba

	Države članice vzpostavijo mehanizem za mediacijo za primere, v katerih ni vzajemnega dogovora o sklenitvi pogodbe iz odstavkov 1 in 2 ali o spremembi take pogodbe.
	Države članice vzpostavijo mehanizem za mediacijo za primere, v katerih ni vzajemnega dogovora o formalizaciji, razlagi ali izpolnitvi pogodbe iz odstavkov 1 in 2 ali o spremembi take pogodbe. Ta mehanizem je prostovoljen za pogodbene stranke in nepristranski ter lahko vključuje predstavnike predstavniških organizacij kmetov.



Sprememba		45

Predlog uredbe
Člen 1 – odstavek 1 – točka 2
Uredba (EU) št. 1308/2013
Člen 148 – odstavek 3 – pododstavek 2
	

	Besedilo, ki ga predlaga Komisija
	Sprememba

	Države članice obvestijo Komisijo o mehanizmih za mediacijo, vzpostavljenih na njihovem ozemlju.
	Države članice obvestijo Komisijo o pravnih okvirih za mehanizme za mediacijo, ki so na voljo na njihovem ozemlju.



Sprememba		46

Predlog uredbe
Člen 1 – odstavek 1 – točka 2
Uredba (EU) št. 1308/2013
Člen 148 – odstavek 4 – točka b
	

	Besedilo, ki ga predlaga Komisija
	Sprememba

	(b)	se pripravi v pisni obliki in
	(b)	se pripravi v pisni obliki, na papirju ali v digitalni obliki, in



Sprememba		47

Predlog uredbe
Člen 1 – odstavek 1 – točka 2
Uredba (EU) št. 1308/2013
Člen 148 – odstavek 4 – točka c – točka i – uvodni del
	

	Besedilo, ki ga predlaga Komisija
	Sprememba

	(i)	ceno, ki se plača za dobavo ter je:
	(i)	ceno, ki se plača za dobavo, z izrecno navedbo vseh plačil, vključno z veljavnimi popusti, ter je:



Sprememba		48

Predlog uredbe
Člen 1 – odstavek 1 – točka 2
Uredba (EU) št. 1308/2013
Člen 148 – odstavek 4 – točka c – točka i – alinea 2
	

	Besedilo, ki ga predlaga Komisija
	Sprememba

	–	izračunana s kombiniranjem različnih dejavnikov, določenih v pogodbi, ki vključujejo objektivne kazalnike, indekse in metode za izračun končne cene, ki so lahko dostopni in razumljivi ter odražajo spremembe tržnih pogojev in proizvodne stroške, oddane količine in kakovost ali sestavo oddanega mleka in mlečnih proizvodov. V ta namen lahko države članice določijo kazalnike v skladu z objektivnimi merili, ki temeljijo na študijah o proizvodnji in verigi preskrbe z živilskimi proizvodi. Pogodbene stranke se lahko sklicujejo na te kazalnike ali katere koli druge kazalnike;
	–	izračunana s kombiniranjem različnih objektivnih, preverljivih in nepriredljivih dejavnikov, določenih v pogodbi, ki vključujejo objektivne kazalnike, indekse in metode za izračun končne cene, ki so lahko dostopni in razumljivi ter odražajo spremembe tržnih pogojev, inflacijo, polne proizvodne stroške, tudi plačilo kmetov, skupne stroške za dodatne storitve, oddane količine in kakovost ali sestavo oddanega mleka in mlečnih proizvodov.

	
	V ta namen lahko države članice ali regionalni organi določijo kazalnike, ki se objavijo na spletu za uporabo v pogodbah, v skladu z objektivnimi merili, ki temeljijo na študijah o proizvodnji in verigi preskrbe z živilskimi proizvodi, ali podatki, ki jih pošljejo medpanožne organizacije, priznane v skladu s členom 157, ali podatki opazovalnice EU za agroživilsko verigo. Pogodbene stranke se lahko sklicujejo na te kazalnike ali katere koli druge kazalnike;



Sprememba		49

Predlog uredbe
Člen 1 – odstavek 1 – točka 2
Uredba (EU) št. 1308/2013
Člen 148 – odstavek 4 – točka c – točka iii
	

	Besedilo, ki ga predlaga Komisija
	Sprememba

	(iii)	trajanje pogodbe, ki se lahko sklene bodisi za določen bodisi za nedoločen čas, ter klavzulo o odpovedi. V primeru pogodbe z minimalnim trajanjem več kot šest mesecev pogodba vključuje revizijsko klavzulo, ki jo lahko sproži kmet, organizacija proizvajalcev ali združenje organizacij proizvajalcev;
	(iii)	 trajanje pogodbe, ki se lahko sklene bodisi za določen bodisi za nedoločen čas, ter klavzulo o odpovedi. V primeru pogodbe z minimalnim trajanjem več kot šest mesecev pogodba vključuje revizijsko klavzulo, ki jo lahko sproži kmet, organizacija proizvajalcev ali združenje organizacij proizvajalcev na podlagi nepredvidenih okoliščin, kot so ekstremni vremenski pojavi, izbruhi živalskih bolezni, geopolitične napetosti ali kateri koli drug razlog, ki preprečuje, da bi dogovorjena cena pokrila stroške kmetov;



Sprememba		50

Predlog uredbe
Člen 1 – odstavek 1 – točka 2
Uredba (EU) št. 1308/2013
Člen 148 – odstavek 4 – točka c – točka iv
	

	Besedilo, ki ga predlaga Komisija
	Sprememba

	(iv)	podrobnosti o plačilnih rokih in postopkih;
	(iv)	podrobnosti o plačilnih rokih, postopkih in trenutku, ko se preneseta lastništvo in tveganje;



Sprememba		51

Predlog uredbe
Člen 1 – odstavek 1 – točka 2
Uredba (EU) št. 1308/2013
Člen 148 – odstavek 5 – točka a
	

	Besedilo, ki ga predlaga Komisija
	Sprememba

	(a)	zadevno mleko ali mlečne proizvode odda član organizacije proizvajalcev ali zadruge organizaciji proizvajalcev ali zadrugi, katere član je, pod pogojem, da statut te organizacije proizvajalcev ali zadruge ali pravila in odločitve, ki so v njem predvideni ali iz njega izhajajo, vsebujejo določbe s podobnimi učinki kot določbe iz odstavka 4;
	(a)	zadevno mleko ali mlečne proizvode odda član organizacije proizvajalcev ali zadruge organizaciji proizvajalcev ali zadrugi, katere član je, pod pogojem, da statut te organizacije proizvajalcev ali zadruge ali pravila in odločitve, ki so v njem predvideni ali iz njega izhajajo, vsebujejo določbe s podobnimi cilji kot določbe iz odstavka 4;



Sprememba		52

Predlog uredbe
Člen 1 – odstavek 1 – točka 2
Uredba (EU) št. 1308/2013
Člen 148 – odstavek 5 – točka b
	

	Besedilo, ki ga predlaga Komisija
	Sprememba

	(b)	prvi kupec mleka ali mlečnih proizvodov je mikro- ali malo podjetje v smislu Priporočila 2003/361/ES10;
	črtano

	__________________
	

	10 Priporočilo Komisije z dne 6. maja 2003 o opredelitvi mikro, majhnih in srednje velikih podjetij (UL L 124, 20.5.2003, str. 36, http://data.europa.eu/eli/reco/2003/361/oj).
	



Sprememba		53

Predlog uredbe
Člen 1 – odstavek 1 – točka 2
Uredba (EU) št. 1308/2013
Člen 148 – odstavek 5 – točka c
	

	Besedilo, ki ga predlaga Komisija
	Sprememba

	(c)	oddaja in plačilo za mleko ali mlečne proizvode potekata hkrati;
	črtano



Sprememba		54

Predlog uredbe
Člen 1 – odstavek 1 – točka 2
Uredba (EU) št. 1308/2013
Člen 148 – odstavek 6 – točka a
	

	Besedilo, ki ga predlaga Komisija
	Sprememba

	(a)	oddaja zadeva proizvode, katerih vrednost je enaka ali nižja od praga, ki ga določi država članica in ki ne presega 10 000 EUR;
	(a)	oddaja zadeva proizvode, katerih vrednost je enaka ali nižja od praga, ki ga določi država članica in ki ne presega 4 000 EUR;



Sprememba		55

Predlog uredbe
Člen 1 – odstavek 1 – točka 2
Uredba (EU) št. 1308/2013
Člen 148 – odstavek 6 – točka a a (novo)
	

	Besedilo, ki ga predlaga Komisija
	Sprememba

	
	(aa)	prvi kupec mleka ali mlečnih proizvodov je mikropodjetje ali malo podjetje v smislu Priporočila 2003/361/ES;



Sprememba		56

Predlog uredbe
Člen 1 – odstavek 1 – točka 2
Uredba (EU) št. 1308/2013
Člen 148 – odstavek 6 – točka a b (novo)
	

	Besedilo, ki ga predlaga Komisija
	Sprememba

	
	(ab)	oddaja mleka in mlečnih proizvodov in plačilo zanje potekata hkrati ali najkasneje v petih delovnih dneh;



Sprememba		57

Predlog uredbe
Člen 1 – odstavek 1 – točka 2
Uredba (EU) št. 1308/2013
Člen 148 – odstavek 7
	

	Besedilo, ki ga predlaga Komisija
	Sprememba

	7.	Kadar se na podlagi odstavka 5, točke (b), (c) in (d), ali odstavka 6 pisna pogodba ali pisna ponudba pogodbe ne zahteva, lahko kmet, organizacija proizvajalcev ali združenje organizacij proizvajalcev zahteva, da se za oddajo mleka ali mlečnih proizvodov sklene pisna pogodba ali pisna ponudba pogodbe. Taka pogodba ali ponudba pogodbe izpolnjuje pogoje iz odstavka 4 in odstavka 8, prvi pododstavek.
	7.	Kadar se na podlagi odstavka 5, točka (d), ali odstavka 6 pisna pogodba ali pisna ponudba pogodbe ne zahteva, lahko kmet, organizacija proizvajalcev ali združenje organizacij proizvajalcev zahteva, da se za oddajo mleka ali mlečnih proizvodov sklene pisna pogodba ali pisna ponudba pogodbe. Taka pogodba ali ponudba pogodbe izpolnjuje pogoje iz odstavka 4 in odstavka 8, prvi pododstavek.



Sprememba		58

Predlog uredbe
Člen 1 – odstavek 1 – točka 2
Uredba (EU) št. 1308/2013
Člen 148 – odstavek 8 – pododstavek 1
	

	Besedilo, ki ga predlaga Komisija
	Sprememba

	Stranki se prosto pogajata o vseh elementih pogodb za oddajo mleka ali mlečnih proizvodov, sklenjenih med kmeti, organizacijami proizvajalcev ali združenji organizacij proizvajalcev in zbiralci, predelovalci, distributerji ali trgovci na drobno, vključno z elementi in njihovimi sestavnimi deli iz odstavka 4, točka (c).
	Stranki se prosto pogajata o vseh elementih pogodb za oddajo mleka ali mlečnih proizvodov, sklenjenih med kmeti, organizacijami proizvajalcev ali združenji organizacij proizvajalcev in zbiralci, predelovalci, distributerji ali trgovci na drobno, vključno z elementi in njihovimi sestavnimi deli iz odstavka 4, točka (c), brez poseganja v dodatne zahteve, ki jih uvedejo države članice.



Sprememba		59

Predlog uredbe
Člen 1 – odstavek 1 – točka 2
Uredba (EU) št. 1308/2013
Člen 148 – odstavek 10
	

	Besedilo, ki ga predlaga Komisija
	Sprememba

	10.	Države članice, ki uporabljajo možnosti iz odstavkov 2, 6, 8 in 9, Komisijo uradno obvestijo o tem, kako se uporabljajo.
	10.	Države članice, ki uporabljajo možnosti iz tega člena, Komisijo uradno obvestijo o tem, kako se uporabljajo.



Sprememba		60

Predlog uredbe
Člen 1 – odstavek 1 – točka 2 a (novo)
Uredba (EU) št. 1308/2013
Člen 149 – odstavek 2 – točka c – točki i in ii
	

	Veljavno besedilo
	Sprememba

	
	(2a)	v členu 149(2) se točka (c) spremeni:

	
	(a)	točka (i) se nadomesti z naslednjim:

	(i) 	količina surovega mleka, o kateri se tako pogaja, ne presega 4% celotne proizvodnje Unije;
	„(i) 	količina surovega mleka, o kateri se tako pogaja, ne presega 10 % celotne proizvodnje Unije;“;

	(ii) 	količina surovega mleka, o kateri se tako pogaja in ki je proizvedena v kateri koli posamezni državi članici, ne presega 33 % celotne nacionalne proizvodnje te države članice ter
	(b)	točka (ii) se črta.



Sprememba		61

Predlog uredbe
Člen 1 – odstavek 1 – točka 3 – točka a – točka i
Uredba (EU) št. 1308/2013
Člen 152 – odstavek 1 – točka a
	

	Besedilo, ki ga predlaga Komisija
	Sprememba

	(a)	jih sestavljajo proizvajalci v enem ali več sektorjih iz člena 1(2) ali pridelovalci ekoloških proizvodov v enem ali več sektorjih iz člena 1(2) in jih nadzorujejo kmetje člani v skladu s členom 153(2), točka (c);
	(a)	jih sestavljajo proizvajalci v enem ali več sektorjih iz člena 1(2) in jih nadzorujejo kmetje člani ali, v primeru sektorja sadja in zelenjave, pridelovalci v skladu s členom 153(2), točka (c);



Sprememba		62

Predlog uredbe
Člen 1 – odstavek 1 – točka 3 – točka a – točka ii
Uredba (EU) št. 1308/2013
Člen 152 – odstavek 1 – točka b – uvodni del
	

	Besedilo, ki ga predlaga Komisija
	Sprememba

	(b)	so ustanovljene na pobudo kmetov in opravljajo vsaj eno od naslednjih dejavnosti:
	(b)	so ustanovljene na pobudo kmetov ali, v primeru sektorja sadja in zelenjave, pridelovalcev in opravljajo vsaj eno od naslednjih dejavnosti:



Sprememba		63

Predlog uredbe
Člen 1 – odstavek 1 – točka 3 – točka b
Uredba (EU) št. 1308/2013
Člen 152 – odstavek 1a – pododstavek 1
	

	Besedilo, ki ga predlaga Komisija
	Sprememba

	1a.	Z odstopanjem od člena 101(1) PDEU lahko organizacija proizvajalcev, priznana na podlagi odstavka 1 tega člena, ali organizacija proizvajalcev, vključno z zadrugo, ki je država članica ni priznala kot organizacijo proizvajalcev, vendar izpolnjuje zahteve iz odstavka 1 tega člena in člena 154, načrtuje proizvodnjo, optimizira proizvodne stroške, daje na trg in se v imenu svojih članov pogaja za sklenitev pogodb za dobavo celotne ali dela skupne proizvodnje kmetijskih proizvodov svojih članov.“;
	1a.	Z odstopanjem od člena 101(1) PDEU lahko organizacija proizvajalcev, priznana na podlagi odstavka 1 tega člena, ali organizacija proizvajalcev, vključno z zadrugo ali katero koli drugo enakovredno pravno obliko, registrirano v skladu z nacionalno zakonodajo, ki je država članica ni priznala kot organizacijo proizvajalcev, vendar izpolnjuje zahteve iz odstavka 1 tega člena in člena 154, načrtuje proizvodnjo, optimizira proizvodne stroške, daje na trg in se v imenu svojih članov pogaja za sklenitev pogodb za dobavo celotne ali dela skupne proizvodnje kmetijskih proizvodov svojih članov.

	
	Organizacija proizvajalcev, vključno z zadrugo ali katero koli drugo enakovredno pravno obliko, registrirano v skladu z nacionalno zakonodajo, ki je zaprosila za priznanje, vendar je država članica ni priznala kot organizacijo proizvajalcev, lahko uporabi navedeno odstopanje v petih letih od datuma vložitve vloge za priznanje.“;



Sprememba		64

Predlog uredbe
Člen 1 – odstavek 1 – točka 3 – točka b a (novo)
Uredba (EU) št. 1308/2013
Člen 152 – odstavek 1a – pododstavek 3
	

	Veljavno besedilo
	Sprememba

	
	(ba)	v odstavku 1a se tretji pododstavek nadomesti z naslednjim:

	Vendar pa lahko države članice odstopijo od pogoja iz točke (d) drugega pododstavka v ustrezno utemeljenih primerih, ko imajo člani proizvajalci ločena proizvodna obrata, ki sta na različnih geografskih območjih;
	„Vendar pa lahko države članice odstopijo od pogoja iz točke (d) drugega pododstavka v ustrezno utemeljenih primerih, ko imajo člani proizvajalci ločena proizvodna obrata, ki sta na različnih geografskih območjih, in v primerih, določenih v členu 153(1), točka (b).“



Sprememba		65

Predlog uredbe
Člen 1 – odstavek 1 – točka 3 – točka c
Uredba (EU) št. 1308/2013
Člen 152 – odstavek 1b – pododstavek 2 – uvodni del
	

	Besedilo, ki ga predlaga Komisija
	Sprememba

	„Z odstopanjem od odstavka 1a in prvega pododstavka lahko združenje organizacij proizvajalcev, priznano na podlagi člena 156(1), izvaja tudi dejavnosti iz odstavka 1a, prvi pododstavek, pod pogojem, da:
	„Z odstopanjem od odstavka 1a in prvega pododstavka lahko združenje organizacij proizvajalcev, priznano na podlagi člena 156(1), izvaja tudi dejavnosti iz odstavka 1a, prvi pododstavek, z izjemo sektorja sadja in zelenjave, razen če je združenje organizacij proizvajalcev to izrecno zahtevalo, pod pogojem, da:



Sprememba		66

Predlog uredbe
Člen 1 – odstavek 1 – točka 3 – točka c
Uredba (EU) št. 1308/2013
Člen 152 – odstavek 1b – pododstavek 2 – točka d
	

	Besedilo, ki ga predlaga Komisija
	Sprememba

	(d)	obseg proizvodov, ki jih zajemajo dejavnosti iz prvega pododstavka odstavka 1a, ne presega 33 % celotne nacionalne proizvodnje zadevne države članice.“;
	(d)	obseg proizvodov, ki jih zajemajo dejavnosti iz prvega pododstavka odstavka 1a, ne presega 33 % celotne nacionalne proizvodnje zadevne države članice ali 5 % proizvodnje v celotni Uniji.“;



Sprememba		67

Predlog uredbe
Člen 1 – odstavek 1 – točka 4 – točka -a (novo)
Uredba (EU) št. 1308/2013
Člen 153 – odstavek 1 – točka b
	

	Veljavno besedilo
	Sprememba

	
	(-a)	v odstavku 1 se točka (b) nadomesti z naslednjim:

	(b)	so člani le ene organizacije proizvajalcev za kateri koli proizvod podjetja; vendar lahko države članice odstopajo od tega pogoja v ustrezno utemeljenih primerih, ko imajo člani proizvajalcev dva ločena proizvodna obrata, ki se nahajata na različnih geografskih območjih;
	„(b)	so člani le ene organizacije proizvajalcev za kateri koli proizvod podjetja; vendar lahko države članice odstopajo od tega pogoja v ustrezno utemeljenih primerih, ko imajo člani proizvajalcev dva ločena proizvodna obrata, ki se nahajata na različnih geografskih območjih, ali ko člani proizvajalci trženje svojih proizvodov zaupajo različnim organizacijam proizvajalcev, z izjemo proizvodov iz delov IX in X Priloge I, ki so namenjeni za različne uporabe, in ko te organizacije zato ne tekmujejo med seboj;“



Sprememba		68
Predlog uredbe
Člen 1 – odstavek 1 – točka 4 – točka -a a (novo)
Uredba (EU) št. 1308/2013
Člen 153 – odstavek 1 – točka c a (novo)
	

	Besedilo, ki ga predlaga Komisija
	Sprememba

	
	(-aa)	v odstavku 1 se doda naslednja točka:

	
	„(ca)	ne stopijo v neposreden stik s kupci, kadar bi lahko ti posamezni ukrepi ogrozili skupne cilje organizacije proizvajalcev, zlasti glede načrtovanja, pogajanj ali dajanja na trg. Kakršna koli praksa kupca, katere namen ali učinek je zaobiti organizacijo proizvajalcev z navezavo neposrednih stikov z enim ali več njenimi člani, kadar kupec že sodeluje v pogajanjih ali je že sklenil pogodbo s to organizacijo proizvajalcev, je prepovedana in se šteje za nepošteno poslovno prakso.“



Sprememba		69

Predlog uredbe
Člen 1 – odstavek 1 – točka 4 – točka b
Uredba (EU) št. 1308/2013
Člen 153 – odstavek 2a
	

	Besedilo, ki ga predlaga Komisija
	Sprememba

	2a.	V statutu organizacije proizvajalcev se lahko določi možnost, da so člani v neposrednem stiku s kupci, pod pogojem, da tak neposredni stik ne ogroža ciljev organizacije proizvajalcev ali koncentracije ponudbe in dajanja proizvodov na trg s strani organizacije proizvajalcev. Koncentracija ponudbe se šteje za zagotovljeno, če se organizacija proizvajalcev pogaja o bistvenih elementih prodaje, kot so cena, kakovost in obseg, ter jih opredeli.
	2a.	V statutu organizacije proizvajalcev se zagotovi, da je cilj koncentracije ponudbe dosežen, zlasti z zagotavljanjem, da se organizacija proizvajalcev pogaja o bistvenih elementih prodaje, kot so cena, kakovost in obseg, ter jih opredeli. Statut lahko določi možnost, da so člani v neposrednem stiku s kupci, pod pogojem, da tak neposredni stik ne ogroža ciljev organizacije proizvajalcev ali koncentracije ponudbe in dajanja proizvodov na trg s strani organizacije proizvajalcev. Koncentracija ponudbe in dajanje proizvodov na trg se štejeta za zagotovljeno, če se organizacija proizvajalcev pogaja o bistvenih elementih prodaje, kot so cena, kakovost in obseg, ter jih opredeli.

	
	Statut organizacije proizvajalcev, ki omogoča neposreden stik med člani in kupci, lahko vključuje mehanizme notranjega nadzora in preprečevanja, s katerimi se zagotovi, da tak stik ne bo negativno vplival na koncentracijo ponudbe ali poslovno strategijo organizacije.“;



Sprememba		70

Predlog uredbe
Člen 1 – odstavek 1 – točka 4 – točka c
Uredba (EU) št. 1308/2013
Člen 153 – odstavek 3
	

	Besedilo, ki ga predlaga Komisija
	Sprememba

	(c)	odstavek 3 se nadomesti z naslednjim:
	črtano

	„3.	Odstavka 1 in 2 se ne uporabljata za organizacije proizvajalcev v sektorju mleka in mlečnih proizvodov.“;
	



Sprememba		71

Predlog uredbe
Člen 1 – odstavek 1 – točka 6
Uredba (EU) št. 1308/2013
Člen 168 – odstavek 2 – pododstavek 1 – točka a
	

	Besedilo, ki ga predlaga Komisija
	Sprememba

	(a)	je dobava kmetijskih proizvodov v Uniji, ki jo proizvajalec, razen kmeta, organizacije proizvajalcev ali združenja organizacij proizvajalcev, zagotovi predelovalcu, distributerju ali trgovcu na drobno, zajeta v pisni pogodbi med strankama;
	(a)	je dobava kmetijskih proizvodov v Uniji, ki jo zagotovijo proizvajalci, ki jih odstavek 1 ne zajema, zajeta v pisni pogodbi med strankama;



Sprememba		72

Predlog uredbe
Člen 1 – odstavek 1 – točka 6
Uredba (EU) št. 1308/2013
Člen 168 – odstavek 2 – pododstavek 1 – točka b
	

	Besedilo, ki ga predlaga Komisija
	Sprememba

	(b)	prvi kupec kmetijskega proizvoda pripravi pisno ponudbo pogodbe za dobavo kmetijskih proizvodov s strani kmeta, organizacije proizvajalcev ali združenj organizacij proizvajalcev.
	(b)	organizacije proizvajalcev, združenja organizacij proizvajalcev ali kmetje pripravijo pisno ponudbo pogodbe za dobavo kmetijskih proizvodov prvim kupcem.



Sprememba		73

Predlog uredbe
Člen 1 – odstavek 1 – točka 6
Uredba (EU) št. 1308/2013
Člen 168 – odstavek 3 – pododstavek 1
	

	Besedilo, ki ga predlaga Komisija
	Sprememba

	Države članice vzpostavijo mehanizem za mediacijo za primere, v katerih ni dogovora o sklenitvi take pogodbe iz odstavkov 1 in 2 ali o spremembi take pogodbe.
	Države članice vzpostavijo mehanizem za mediacijo za primere, v katerih ni vzajemnega dogovora o formalizaciji, razlagi ali izpolnitvi pogodbe iz odstavkov 1 in 2 ali o taki pogodbi. Mehanizem je za pogodbenice prostovoljen in nepristranski. Mehanizem lahko vključuje zastopnike predstavniških organizacij kmetov.



Sprememba		74

Predlog uredbe
Člen 1 – odstavek 1 – točka 6
Uredba (EU) št. 1308/2013
Člen 168 – odstavek 3 – pododstavek 2
	

	Besedilo, ki ga predlaga Komisija
	Sprememba

	Države članice obvestijo Komisijo o mehanizmih za mediacijo, vzpostavljenih na njihovem ozemlju.
	Države članice obvestijo Komisijo o pravnih okvirih ali mehanizmih za mediacijo, ki so na voljo na njihovem ozemlju.



Sprememba		75

Predlog uredbe
Člen 1 – odstavek 1 – točka 6
Uredba (EU) št. 1308/2013
Člen 168 – odstavek 4 – točka b
	

	Besedilo, ki ga predlaga Komisija
	Sprememba

	(b)	se pripravi v pisni obliki in
	(b)	se pripravi v pisni obliki, na papirju ali v digitalni obliki, in



Sprememba		76

Predlog uredbe
Člen 1 – odstavek 1 – točka 6
Uredba (EU) št. 1308/2013
Člen 168 – odstavek 4 – točka c – točka i – uvodni del
	

	Besedilo, ki ga predlaga Komisija
	Sprememba

	(i)	ceno, ki se plača za dobavo ter je:
	(i)	ceno, ki se plača za dobavo, z izrecno navedbo vseh plačil, vključno z veljavnimi popusti, ter je:



Sprememba		77

Predlog uredbe
Člen 1 – odstavek 1 – točka 6
Uredba (EU) št. 1308/2013
Člen 168 – odstavek 4 – točka c – točka i – alinea 2
	

	Besedilo, ki ga predlaga Komisija
	Sprememba

	–	izračunana s kombiniranjem različnih dejavnikov, določenih v pogodbi, ki vključujejo objektivne kazalnike, indekse in metode za izračun končne cene, ki so lahko dostopni in razumljivi ter odražajo spremembe tržnih pogojev in proizvodne stroške, dobavljene količine in kakovost ali sestavo dobavljenih kmetijskih proizvodov; v ta namen lahko države članice določijo kazalnike v skladu z objektivnimi merili, ki temeljijo na študijah o proizvodnji in verigi preskrbe z živilskimi proizvodi. Pogodbene stranke se lahko sklicujejo na te kazalnike ali katere koli druge kazalnike, za katere menijo, da so relevantni;
	–	izračunana s kombiniranjem različnih objektivnih, preverljivih in nepriredljivih dejavnikov, določenih v pogodbi, ki vključujejo objektivne kazalnike, indekse in metode za izračun končne cene, ki so lahko dostopni in razumljivi ter odražajo spremembe tržnih pogojev, inflacijo, polne proizvodne stroške, tudi plačilo kmetov, skupne stroške za dodatne storitve, dobavljene količine in kakovost ali sestavo dobavljenih kmetijskih proizvodov; v ta namen lahko države članice ali regionalni organi določijo kazalnike, ki se objavijo na spletu za uporabo v pogodbah, v skladu z objektivnimi merili, ki temeljijo na študijah o proizvodnji in verigi preskrbe z živilskimi proizvodi, ali podatki, ki jih pošljejo medpanožne organizacije, priznane v skladu s členom 157(1), ali podatki opazovalnice EU za agroživilsko verigo. Pogodbene stranke se lahko sklicujejo na te kazalnike ali katere koli druge kazalnike, za katere menijo, da so relevantni;



Sprememba		78

Predlog uredbe
Člen 1 – odstavek 1 – točka 6
Uredba (EU) št. 1308/2013
Člen 168 – odstavek 4 – točka c – točka iii
	

	Besedilo, ki ga predlaga Komisija
	Sprememba

	(iii)	trajanje pogodbe, ki se lahko sklene bodisi za določen bodisi za nedoločen čas, ter klavzulo o odpovedi. V primeru pogodb z minimalnim trajanjem več kot šest mesecev pogodba vključuje tudi revizijsko klavzulo, ki jo lahko sproži zlasti kmet, organizacija proizvajalcev ali združenje organizacij proizvajalcev;
	(iii)	trajanje pogodbe, ki se lahko sklene bodisi za določen bodisi za nedoločen čas, ter klavzulo o odpovedi. V primeru pogodb z minimalnim trajanjem več kot šest mesecev v primeru sektorjev, ki trgujejo na terminskih trgih, pa 12 mesecev, pogodba vključuje tudi revizijsko klavzulo, ki jo lahko sproži zlasti kmet, organizacija proizvajalcev ali združenje organizacij proizvajalcev na podlagi nepredvidenih okoliščin, kot so ekstremni vremenski pojavi, izbruhi živalskih bolezni, geopolitične napetosti ali kateri koli drug razlog, ki preprečuje, da bi dogovorjena cena pokrila stroške kmetov;



Sprememba		79

Predlog uredbe
Člen 1 – odstavek 1 – točka 6
Uredba (EU) št. 1308/2013
Člen 168 – odstavek 4 – točka c – točka iv
	

	Besedilo, ki ga predlaga Komisija
	Sprememba

	(iv)	podrobnosti o plačilnih rokih in postopkih;
	(iv)	podrobnosti o plačilnih rokih, postopkih in trenutku, ko se preneseta lastništvo in tveganje;



Sprememba		80

Predlog uredbe
Člen 1 – odstavek 1 – točka 6
Uredba (EU) št. 1308/2013
Člen 168 – odstavek 5 – točka a
	

	Besedilo, ki ga predlaga Komisija
	Sprememba

	(a)	zadevne kmetijske proizvode dobavi član organizacije proizvajalcev ali zadruge organizaciji proizvajalcev ali zadrugi, katere član je, pod pogojem, da statut te organizacije proizvajalcev ali zadruge ali pravila in odločitve, ki so v njem predvideni ali iz njega izhajajo, vsebujejo določbe s podobnimi učinki kot določbe iz točk (a), (b) in (c) odstavka 4;
	(a)	zadevne kmetijske proizvode dobavi član organizacije proizvajalcev ali zadruge organizaciji proizvajalcev ali zadrugi, katere član je, pod pogojem, da statut te organizacije proizvajalcev ali zadruge ali pravila in odločitve, ki so v njem predvideni ali iz njega izhajajo, vsebujejo določbe s podobnimi cilji kot določbe iz točk (a), (b) in (c) odstavka 4;



Sprememba		81

Predlog uredbe
Člen 1 – odstavek 1 – točka 6
Uredba (EU) št. 1308/2013
Člen 168 – odstavek 5 – točka b
	

	Besedilo, ki ga predlaga Komisija
	Sprememba

	(b)	prvi kupec zadevnih kmetijskih proizvodov je mikro- ali malo podjetje v smislu Priporočila 2003/361/ES;
	črtano



Sprememba		82

Predlog uredbe
Člen 1 – odstavek 1 – točka 6
Uredba (EU) št. 1308/2013
Člen 168 – odstavek 5 – točka c
	

	Besedilo, ki ga predlaga Komisija
	Sprememba

	(c)	dobava in plačilo zadevnih kmetijskih proizvodov potekata hkrati;
	črtano



Sprememba		83

Predlog uredbe
Člen 1 – odstavek 1 – točka 6
Uredba (EU) št. 1308/2013
Člen 168 – odstavek 6 – točka a
	

	Besedilo, ki ga predlaga Komisija
	Sprememba

	(a)	dobava zadeva proizvode, katerih vrednost je enaka ali nižja od določenega praga vrednosti, ki ga določi država članica in ki ne presega 10 000 EUR;
	(a)	dobava zadeva proizvode, katerih vrednost je enaka ali nižja od praga, ki ga določi država članica, ki ne presega 4 000 EUR;



Sprememba		84

Predlog uredbe
Člen 1 – odstavek 1 – točka 6
Uredba (EU) št. 1308/2013
Člen 168 – odstavek 6 – točka a a (novo)
	

	Besedilo, ki ga predlaga Komisija
	Sprememba

	
	(aa)	prvi kupec zadevnih kmetijskih proizvodov je mikro- ali malo podjetje v smislu Priporočila 2003/361/ES;



Sprememba		85

Predlog uredbe
Člen 1 – odstavek 1 – točka 6
Uredba (EU) št. 1308/2013
Člen 168 – odstavek 6 – točka a b (novo)
	

	Besedilo, ki ga predlaga Komisija
	Sprememba

	
	(ab)	dobava in plačilo zadevnih kmetijskih proizvodov potekata hkrati ali najkasneje v petih delovnih dneh;



Sprememba		86

Predlog uredbe
Člen 1 – odstavek 1 – točka 6
Uredba (EU) št. 1308/2013
Člen 168 – odstavek 6 a (novo)
	

	Besedilo, ki ga predlaga Komisija
	Sprememba

	
	6a.	Države članice se lahko na zahtevo medpanožne organizacije, priznane v smislu člena 157(1), ali organizacije, ki velja v veliki meri za reprezentativno za kmetijski sektor, odločijo, da nekatere posebne sektorje, razen sektorja mleka, izvzamejo iz zahteve za sklepanje pisnih pogodb, omenjene v odstavkih 1 in 2 tega člena. Ta izjema se uporablja brez poseganja v določbe odstavka 7 tega člena.



Sprememba		87

Predlog uredbe
Člen 1 – odstavek 1 – točka 6
Uredba (EU) št. 1308/2013
Člen 168 – odstavek 7
	

	Besedilo, ki ga predlaga Komisija
	Sprememba

	7.	Kadar se na podlagi odstavka 5, točke (b), (c) in (d), ali odstavka 6 pisna pogodba ali pisna ponudba pogodbe ne zahteva, lahko kmet, organizacija proizvajalcev ali združenje organizacij proizvajalcev zahteva, da se za katero koli dobavo kmetijskih proizvodov predelovalcu, distributerju ali trgovcu na drobno sklene pisna pogodba med strankama ali pisna ponudba pogodbe. Taka pogodba ali ponudba pogodbe izpolnjuje pogoje iz odstavka 4 in odstavka 8, prvi pododstavek.
	7.	Kadar se na podlagi odstavka 5, točka (d), ali odstavkov 6 in 6a pisna pogodba ali pisna ponudba pogodbe ne zahteva, lahko kmet, organizacija proizvajalcev ali združenje organizacij proizvajalcev zahteva, da se za katero koli dobavo kmetijskih proizvodov predelovalcu, distributerju ali trgovcu na drobno sklene pisna pogodba med strankama ali pisna ponudba pogodbe. Taka pogodba ali ponudba pogodbe izpolnjuje pogoje iz odstavka 4 in odstavka 8, prvi pododstavek.



Sprememba		88

Predlog uredbe
Člen 1 – odstavek 1 – točka 6
Uredba (EU) št. 1308/2013
Člen 168 – odstavek 8 – pododstavek 1
	

	Besedilo, ki ga predlaga Komisija
	Sprememba

	Stranki se prosto pogajata o vseh elementih pogodb za dobavo kmetijskih proizvodov, sklenjenih med kmeti, organizacijami proizvajalcev ali združenji organizacij proizvajalcev in predelovalci, distributerji ali trgovci na drobno, vključno z navedenimi elementi in njihovimi sestavnimi deli iz odstavka 4, točka (c).
	Stranki se prosto pogajata o vseh elementih pogodb za dobavo kmetijskih proizvodov, sklenjenih med kmeti, organizacijami proizvajalcev ali združenji organizacij proizvajalcev in predelovalci, distributerji ali trgovci na drobno, vključno z navedenimi elementi in njihovimi sestavnimi deli iz odstavka 4, točka (c), brez poseganja v dodatne zahteve, ki jih uvedejo države članice.



Sprememba		89

Predlog uredbe
Člen 1 – odstavek 1 – točka 6
Uredba (EU) št. 1308/2013
Člen 168 – odstavek 9
	

	Besedilo, ki ga predlaga Komisija
	Sprememba

	9.	Države članice lahko zahtevajo, da kupec kmetijskih proizvodov registrira pisne pogodbe iz odstavka 1, preden kmet, organizacija proizvajalcev ali združenje organizacij proizvajalcev dobavi zadevne kmetijske proizvode predelovalcu, distributerju ali trgovcu na drobno na njihovem ozemlju.
	9.	Države članice lahko, kadar je to utemeljeno, zahtevajo, da kupec kmetijskih proizvodov registrira pisne pogodbe iz odstavka 1, preden kmet, organizacija proizvajalcev ali združenje organizacij proizvajalcev dobavi zadevne kmetijske proizvode predelovalcu, distributerju ali trgovcu na drobno na njihovem ozemlju, razen sezonskih in pokvarljivih proizvodov.



Sprememba		90

Predlog uredbe
Člen 1 – odstavek 1 – točka 6
Uredba (EU) št. 1308/2013
Člen 168 – odstavek 10
	

	Besedilo, ki ga predlaga Komisija
	Sprememba

	10.	Države članice, ki uporabljajo možnosti iz odstavkov 2, 6, 8 in 9, Komisijo uradno obvestijo o tem, kako se uporabljajo.
	10.	Države članice, ki uporabljajo možnosti iz tega člena, Komisijo uradno obvestijo o tem, kako se uporabljajo.



Sprememba		91
Predlog uredbe
Člen 1 – odstavek 1 – točka 6 a (novo)
Uredba (EU) št. 1308/2013
Člen 172b
	

	Veljavno besedilo
	Sprememba

	
	(6a)	člen 172b se nadomesti z naslednjim:

	Člen 172b 
	„Člen 172b 

	Usmerjanje s strani medpanožnih organizacij za prodajo grozdja za vina z zaščiteno označbo porekla ali zaščiteno geografsko označbo
	Usmerjanje cen s strani medpanožnih organizacij in skupin organizacij proizvajalcev, priznanih v skladu z Uredbo (EU) 2024/1143, za prodajo grozdja, moštov in neustekleničenih vin za vina z zaščiteno označbo porekla ali zaščiteno geografsko označbo

	Z odstopanjem od člena 101(1) PDEU lahko medpanožne organizacije, priznane v skladu s členom 157 te uredbe, ki delujejo v vinskem sektorju, zagotovijo neobvezne kazalnike usmerjanja cen v zvezi s prodajo grozdja za pridelavo vin z zaščiteno označbo porekla ali zaščiteno geografsko označbo, pod pogojem, da takšno usmerjanje ne izključuje konkurence glede znatnega deleža zadevnih proizvodov.“;
	Z odstopanjem od člena 101(1) PDEU lahko medpanožne organizacije, priznane v skladu s členom 157 te uredbe, in skupine proizvajalcev, priznane v skladu z Uredbo (EU) 2024/1143, ki delujejo v vinskem sektorju, zagotovijo neobvezne kazalnike usmerjanja cen v zvezi s prodajo grozdja, moštov in neustekleničenih vin za pridelavo vin z zaščiteno označbo porekla ali zaščiteno geografsko označbo, pod pogojem, da takšno usmerjanje ne izključuje konkurence glede znatnega dela zadevnih proizvodov.“;



Sprememba		92
Predlog uredbe
Člen 1 – odstavek 1 – točka 6 b (novo)
Uredba (EU) št. 1308/2013
Člen 188 – odstavek 3 a (novo)
	

	Besedilo, ki ga predlaga Komisija
	Sprememba

	
	(6b)	v členu 188 se doda naslednji odstavek:

	
	„3a.	Hrana in krma rastlinskega in živalskega izvora se lahko uvažata iz tretjih držav le, če izpolnjujeta obveznosti v zvezi z mejnimi vrednostmi ostankov pesticidov v hrani in krmi, proizvedenih v Uniji.“



Sprememba		93
Predlog uredbe
Člen 1 – odstavek 1 – točka 6 c (novo)
Uredba (EU) št. 1308/2013
Člen 189 – odstavek 1
	

	Veljavno besedilo
	Sprememba

	
	(6c)	v členu 189 se odstavek 1 nadomesti z naslednjim:

	1. Naslednji proizvodi se lahko uvozijo v Unijo samo, če so izpolnjeni naslednji pogoji:
	“1. Naslednji proizvodi se lahko uvozijo v Unijo samo, če so izpolnjeni naslednji pogoji:

	(a) surova prava konoplja, ki spada pod oznako KN 5302 10 00, ki izpolnjuje pogoje iz člena 32(6) in člena 35(3) Uredbe (EU) št. 1307/2013;
	(a) surova prava konoplja, ki spada pod oznako KN 5302 10 00, ki izpolnjuje pogoje iz Uredbe (EU) 2021/2115;

	(b) semena sort konoplje za setev, ki spadajo pod oznako KN ex 1207 99 20, ki jih spremlja dokazilo, da vsebnost tetrahidrokanabinola zadevne sorte ne presega vrednosti, ki je določena v skladu s členom 32(6) in členom 35(3) Uredbe (EU) št. 1307/2013;
	(b) semena sort konoplje za setev, ki spadajo pod oznako KN ex 1207 99 20, ki jih spremlja dokazilo, da vsebnost tetrahidrokanabinola zadevne sorte ne presega vrednosti, ki je določena v skladu z Uredbo (EU) 2021/2115;

	(c) semena konoplje, ki niso namenjena setvi in spadajo pod oznako KN 1207 99 91 ter jih uvažajo le uvozniki, ki jim je dovoljenje izdala država članica, da se zagotovi, da takšna semena niso namenjena za setev.
	(c) semena konoplje, ki niso namenjena setvi in spadajo pod oznako KN 1207 99 91 ter jih uvažajo le uvozniki, ki jim je dovoljenje izdala država članica, da se zagotovi, da takšna semena niso namenjena za setev;

	
	(ca) cvetoči vršički konoplje, ki jih spremlja dokazilo, da raven tetrahidrokanabinola zadevne sorte ne presega vrednosti, določene v skladu z Uredbo (EU) 2021/2115, uvozijo pa jo lahko samo uvozniki, ki jih pooblasti država članica.“



Sprememba		94

Predlog uredbe
Člen 1 – odstavek 1 – točka 7 – točka a
Uredba (EU) št. 1308/2013
Člen 210a – odstavek 3 – točka d
	

	Besedilo, ki ga predlaga Komisija
	Sprememba

	(d)	podpiranju ekonomske sposobnosti preživetja malih kmetij, ki so pretežno odvisne od družinskega dela, s standardnim prihodkom, kot je opredeljen v členu 2, točka 8, Uredbe Sveta (ES) št. 1217/200911, ki ne presega 100 000 EUR;
	(d)	podpiranju ekonomske sposobnosti preživetja malih in družinskih kmetij, s standardnim prihodkom, kot je opredeljen v členu 2, točka 8, Uredbe Sveta (ES) št. 1217/200911, ki ne presega 100 000 EUR;

	__________________
	__________________

	11 Uredba Sveta (ES) št. 1217/2009 z dne 30. novembra 2009 o vzpostavitvi mreže za podatke o trajnostnosti kmetij (UL L 328, 15.12.2009, str. 27, ELI: http://data.europa.eu/eli/reg/2009/1217/oj).
	11 Uredba Sveta (ES) št. 1217/2009 z dne 30. novembra 2009 o vzpostavitvi mreže za podatke o trajnostnosti kmetij (UL L 328, 15.12.2009, str. 27, ELI: http://data.europa.eu/eli/reg/2009/1217/oj).



Sprememba		95

Predlog uredbe
Člen 1 – odstavek 1 – točka 7 – točka a
Uredba (EU) št. 1308/2013
Člen 210a – odstavek 3 – točka f a (novo)
	

	Besedilo, ki ga predlaga Komisija
	Sprememba

	
	(fa)	spodbujanju lokalne kmetijske proizvodnje;



Sprememba		96

Predlog uredbe
Člen 1 – odstavek 1 – točka 7 – točka a
Uredba (EU) št. 1308/2013
Člen 210a – odstavek 3 – točka f b (novo)
	

	Besedilo, ki ga predlaga Komisija
	Sprememba

	
	(fb)	skupnemu ravnanju z odpadki, ki so neposredno povezani s kmetijsko proizvodnjo, ter boljši uporabi živinorejskih odplak in proizvodnje energije;



Sprememba		97

Predlog uredbe
Člen 1 – odstavek 1 – točka 7 – točka a
Uredba (EU) št. 1308/2013
Člen 210a – odstavek 3 – točka f c (novo)
	

	Besedilo, ki ga predlaga Komisija
	Sprememba

	
	(fc)	zagotavljanju stabilnih in pravičnih dohodkov, ki bi pokrili stroške proizvodnje, ter močnega položaja vzdolž celotne vrednostne verige za kmete;



Sprememba		98

Predlog uredbe
Člen 1 – odstavek 1 – točka 7 – točka a
Uredba (EU) št. 1308/2013
Člen 210a – odstavek 3 – točka f d (novo)
	

	Besedilo, ki ga predlaga Komisija
	Sprememba

	
	(fd)	uporabi naložb za uporabo vodnih virov;



Sprememba		99

Predlog uredbe
Člen 1 – odstavek 1 – točka 7 – točka a
Uredba (EU) št. 1308/2013
Člen 210a – odstavek 3 – točka f e (novo)
	

	Besedilo, ki ga predlaga Komisija
	Sprememba

	
	(fe)	prispevku k diverzifikaciji dejavnosti za spodbujanje podeželskega gospodarstva, k razvoju in privlačnosti podeželskih območij;



Sprememba		100

Predlog uredbe
Člen 1 – odstavek 1 – točka 7 – točka a
Uredba (EU) št. 1308/2013
Člen 210a – odstavek 3 – točka f f (novo)
	

	Besedilo, ki ga predlaga Komisija
	Sprememba

	
	(ff)	spodbujanju kulturne in gastronomske dediščine za spodbujanje izobraževanja o temah, povezanih z uravnoteženo prehrano;



Sprememba		101

Predlog uredbe
Člen 1 – odstavek 1 – točka 7 – točka a
Uredba (EU) št. 1308/2013
Člen 210a – odstavek 3 – točka f g (novo)
	

	Besedilo, ki ga predlaga Komisija
	Sprememba

	
	(fg)	ohranjanju tradicionalnih proizvodnih praks, prehranske varnosti in prehranske neodvisnosti;



Sprememba		102
Predlog uredbe
Člen 1 – odstavek 1 – točka 7 – točka b
Uredba (EU) št. 1308/2013
Člen 210 a – odstavek 6 – pododstavek 2
	

	Besedilo, ki ga predlaga Komisija
	Sprememba

	Proizvajalci iz odstavka 1 lahko od [začetek veljavnosti +2 leti] Komisijo zaprosijo za mnenje o združljivosti dogovorov, sklepov in usklajenih ravnanj iz odstavka 1 v zvezi z izvajanjem standardov trajnostnosti, katerih namen je prispevati k enemu ali več ciljem iz odstavka 3, točke (d), (e) in (f), s tem členom.
	Proizvajalci iz odstavka 1 lahko od [začetek veljavnosti +2 leti] Komisijo zaprosijo za mnenje o združljivosti dogovorov, sklepov in usklajenih ravnanj iz odstavka 1 v zvezi z izvajanjem standardov trajnostnosti, katerih namen je prispevati k enemu ali več ciljem iz odstavka 3, točke (d) do (fd), s tem členom.



Sprememba		147
Predlog uredbe
Člen 1 – odstavek 1 – točka 7 a (novo)
Uredba (EU) št. 1308/2013
Člen 210 b (novo)
	

	Besedilo, ki ga predlaga Komisija
	Sprememba

	
	(7a)	vstavi se naslednji člen:

	
	„Člen 210b

	
	Države članice zagotovijo, da dobavne pogodbe, oddane v postopkih javnega naročanja, izvirajo iz kmetijskih in živilskih proizvodov s poreklom iz Unije, zlasti pri lokalnih in sezonskih proizvodih, da bi izboljšali kakovost, trajnostnost in varnost evropskih kmetijskih proizvodov.

	
	Proizvodi z zaščitenimi geografskimi označbami, zaščitenimi označbami porekla in zajamčenimi tradicionalnimi posebnostmi imajo prednost pri izvajanju teh ukrepov.

	
	Komisija sprejme delegirane akte, s katerimi določi pogoje za uporabo tega člena in zagotovi skladnost s predpisi Unije.



Sprememba		103
Predlog uredbe
Člen 1 – odstavek 1 – točka 7 b (novo)
Uredba (EU) št. 1308/2013
Člen 219 – odstavek 3 a (novo)
	

	Besedilo, ki ga predlaga Komisija
	Sprememba

	
	(7b)	v členu 219 se doda naslednji odstavek:

	
	„3a. Kadar tržna cena pade pod določen prožen prag, ki je indeksiran na povprečne proizvodne stroške in ga določi opazovalnica EU za agroživilsko verigo (AFCO), Komisija na podlagi razmer na zadevnem trgu in v zadevnem sektorju izvede podporne ukrepe za proizvajalce v zadevnem sektorju, ki v določenem obdobju prostovoljno zmanjšajo svojo dobavo v primerjavi z istim obdobjem prejšnjega leta, ob izpolnjevanju naslednjih zahtev:

	
	(a) pomoč se dodeli na podlagi zahtev, ki jih proizvajalci vložijo v državi članici, v kateri imajo sedež, pri tem pa se uporabi metoda, ki jo določi ta država;

	
	(b) za učinkovito in pravilno izvajanje tega sistema Komisija na podlagi podatkov, ki jih zagotovi AFCO, določi:

	
	(i) največji možni skupni obseg ali največjo skupno količino dobav, ki jih je treba zmanjšati na ravni Unije v okviru sistema zmanjšanja;

	
	(ii) trajanje obdobja zmanjšanja in po potrebi njegovo podaljšanje;

	
	(iii) višino pomoči glede na obseg ali količino zmanjšanja in ureditev financiranja;

	
	(iv) merila za upravičenost, ki se uporabljajo za vložnike in vloge;

	
	(v) posebne pogoje za izvajanje sistema.

	
	Vsak proizvajalec, ki dobavi večji obseg od obsega, ki ga je dobavil v referenčnem obdobju, plača dajatev za tržno odgovornost, sorazmerno z njegovim presežkom proizvodnje med prostovoljnim programom zmanjševanja.“



Sprememba		104

Predlog uredbe
Člen 1 – odstavek 1 – točka 8
Uredba (EU) št. 1308/2013
Člen 222 – odstavek 1 – pododstavek 1 – točka a
	

	Besedilo, ki ga predlaga Komisija
	Sprememba

	(a)	umik s trga ali brezplačna distribucija njihovih proizvodov;
	(a)	umik s trga ali brezplačna distribucija njihovih proizvodov, tudi dobrodelnim organizacijam;



Sprememba		105

Predlog uredbe
Člen 1 – odstavek 1 – točka 8
Uredba (EU) št. 1308/2013
Člen 222 – odstavek 1 – pododstavek 1 – točka a a (novo)
	

	Besedilo, ki ga predlaga Komisija
	Sprememba

	
	(aa)	znižanje kategorije presežnih organskih proizvodov za dajanje na konvencionalne trge;



Sprememba		106

Predlog uredbe
Člen 1 – odstavek 1 – točka 8
Uredba (EU) št. 1308/2013
Člen 222 – odstavek 1 – pododstavek 1 – točka g
	

	Besedilo, ki ga predlaga Komisija
	Sprememba

	(g)	začasno načrtovanje proizvodnje ob upoštevanju posebne narave proizvodnega ciklusa;
	(g)	začasno načrtovanje proizvodnje ob upoštevanju posebne narave proizvodnega ciklusa, zlasti za pokvarljive proizvode.



Sprememba		107

Predlog uredbe
Člen 1 – odstavek 1 – točka 8
Uredba (EU) št. 1308/2013
Člen 222 – odstavek 1 – pododstavek 2
	

	Besedilo, ki ga predlaga Komisija
	Sprememba

	Kadar Komisija sprejme izvedbene akte v skladu s prvim pododstavkom tega člena, se lahko odloči, da podporo Unije iz kmetijske rezerve iz člena 16 Uredbe (EU) 2021/2116 da na voljo zadevnim državam članicam. Takšna finančna podpora zagotavlja sredstva, potrebna za izvajanje teh sporazumov in odločitev s strani zadevnih gospodarskih subjektov.
	Kadar Komisija sprejme izvedbene akte v skladu s prvim pododstavkom tega člena, se lahko odloči, da podporo Unije iz kmetijske rezerve iz člena 16 Uredbe (EU) 2021/2116 da na voljo zadevnim državam članicam, z možnostjo takojšnje uporabe te podpore v primeru krize, če je prej ocenila izvedljivost takšne podpore. Takšna finančna podpora zagotavlja sredstva, potrebna za izvajanje teh sporazumov in odločitev s strani zadevnih gospodarskih subjektov. Komisija zagotovi, da uporaba sredstev za podporo ukrepom na podlagi omenjenih izvedbenih aktov ne ogroža neposrednih plačil. Komisija po potrebi da na voljo druga sredstva Unije za podporo ukrepom iz tega pododstavka.



Sprememba		108
Predlog uredbe
Člen 1 – odstavek 1 – točka 8 a (novo)
Uredba (EU) št. 1308/2013
Člen 222 a – odstavek 2
	

	Veljavno besedilo
	Sprememba

	
	(8a)	v členu 222a se odstavek 2 nadomesti z naslednjim:

	2. Komisija lahko odloči za katere kmetijske sektorje od tistih, ki so navedeni v členu 1(2), se vzpostavijo observatoriji Unije za trge.
	„2. Komisija lahko odloči, za katere kmetijske sektorje od tistih, ki so navedeni v členu 1(2), se vzpostavijo observatoriji Unije za trge. Odloči se lahko tudi za razlikovanje med ekološko in neekološko proizvodnjo.“



Sprememba		109
Predlog uredbe
Člen 1 – odstavek 1 – točka 8 b (novo)
Uredba (EU) št. 1308/2013
Člen 222b a (novo)
	

	Besedilo, ki ga predlaga Komisija
	Sprememba

	
	(8b)	vstavi se naslednji člen:

	
	„Člen 222ba

	
	Načrti za preprečevanje in obvladovanje motenj na trgu

	
	1.	Za izpolnitev ciljev SKP iz člena 39 PDEU, zlasti cilja stabilizacije trgov, Komisija pripravi načrte za preprečevanje in obvladovanje motenj na trgu, v katerih določi svojo intervencijsko strategijo za vsak kmetijski proizvod iz člena 1 te uredbe.

	
	2.	Komisija svojo intervencijsko strategijo oblikuje na podlagi dela opazovalnih skupin Unije za trge iz člena 222a.

	
	3.	Če pride do motenj na trgu, Komisija pravočasno in učinkovito uporabi izredne ukrepe iz poglavja I dela V, kadar so primerni, poleg ukrepov tržne intervencije iz naslova I dela II, da bi hitro povrnili ravnovesje na zadevnem trgu, obenem pa zagotovili najustreznejše odzive za posamezne prizadete sektorje.

	
	4.	Komisija vzpostavi okvir uspešnosti za spremljanje in ocenjevanje načrtov za preprečevanje in obvladovanje motenj na trgu med njihovim izvajanjem, ter pripravo ustreznih poročil.

	
	5.	Komisija do 30. novembra vsako leto objavi poročilo o izvajanju načrtov za preprečevanje in obvladovanje motenj na trgu ter o izboljšavah svoje intervencijske strategije. Poročilo se vsako leto predloži Evropskemu parlamentu in Svetu, njegov cilj pa je pregledati uspešnost načrta glede na učinek, uspešnost, učinkovitost in skladnost orodij iz te uredbe, ter oceniti, kako Komisija izvršuje svoje pristojnosti in proračun v zvezi s spremljanjem, preprečevanjem in obvladovanjem motenj na trgu.“;



Sprememba		110
Predlog uredbe
Člen 1 – odstavek 1 – točka 8 c (novo)
Uredba (EU) št. 1308/2013
Priloga I – del XII a (novo)
	

	Besedilo, ki ga predlaga Komisija
	Sprememba

	
	(8c)	v Prilogi II se vstavi naslednji del:

	
	„DEL XIIa

	
	Kis

	
	Sektor kisa vključuje proizvode, ki niso vinski kis in ki so navedeni v naslednji tabeli:

	
	Oznaka KN

	
	2209 00 91 in 2209 00 99

	
	Opis

	
	Sadni kis, vključno s kisom iz kivijev, ali kis iz sadnega vina, kis iz jagodičevja ali kis iz vina iz jagodičevja, kis iz jabolčnega mošta, alkoholni kis, žitni kis, kis iz slada, destilirani sladni kis, kis iz medu, aromatizirani kis“;



Sprememba		111
Predlog uredbe
Člen 1 – odstavek 1 – točka 8 d (novo)
Uredba (EU) št. 1308/2013
Priloga I – del III a (novo)
	

	Veljavno besedilo
	Sprememba

	
	(8d)	v Prilogi II se vstavi naslednji del:

	
	„DEL IIIa

	
	Opredelitve pojmov v zvezi s sektorjem konoplje

	
	‚Konoplja‘ pomeni rastlino Cannabis sativa L., in sicer sorte, navedene v skupnem katalogu sort poljščin, ki se gojijo za semena, cvetje, vlakna, pezdir in korenine.“



Sprememba		112
Predlog uredbe
Člen 1 – odstavek 1 – točka 8 e (novo)
Uredba (EU) št. 1308/2013
Priloga II – del IV a (novo)
	

	Besedilo, ki ga predlaga Komisija
	Sprememba

	
	(8e)	v Prilogi II se vstavi naslednji del:

	
	„Del IVa

	
	Opredelitve pojmov v zvezi s sektorjem kisa

	
	1. Izraz „kis“ se uporablja le za proizvode, pridobljene izključno z biološkim postopkom dvojnega vrenja, alkoholnega in ocetno-kislinskega, iz tekočin ali drugih snovi kmetijskega porekla. Izrazu vedno sledi navedba uporabljene surovine. Z izjemo navedb sestavin z aromatičnimi lastnostmi so vse dodatne navedbe prepovedane.

	
	2. Ne glede na odstavek 1 tega dela je izraz „kis“ lahko del registrirane zaščitene označbe porekla ali zaščitene geografske označbe, zaščitene z Uredbo (EU) 2024/1143; v tem primeru se uporablja v skladu s posebnimi pravili iz ustreznih specifikacij in uredb o proizvodih.

	
	3. Izraz „kis“ se ne uporablja za mešanice kisa in ocetne kisline, primerne za živila.

	
	4. Vsebnost ocetne kisline v kisu, izražena kot vsebnost skupne kisline v g/100 ml, se na označbi izrazi kot „... % kislosti“.“;



Sprememba		113
Predlog uredbe
Člen 1 – odstavek 1 – točka 8 f (novo)
Uredba (EU) št. 1308/2013
Priloga VIII – del II a (novo)
	

	Veljavno besedilo
	Sprememba

	
	(8f)	v Prilogi VIII se doda naslednji del:

	
	„Del IIa

	
	Meso, mesni proizvodi in mesni pripravki

	
	1.	Za namene tega dela „meso“ pomeni užitne dele živali iz točk 1.2 do 1.8 Priloge I k Uredbi (ES) št. 853/2004, vključno s krvjo. Izrazi in imena, povezani z mesom, ki spadajo v člen 17 Uredbe (EU) št. 1169/2011 in se trenutno uporabljajo za meso in kose mesa, se uporabljajo izključno za užitne dele živali.

	
	2.	„Mesni pripravki“ pomeni sveže meso, vključno z mesom, sesekljanim na koščke, ki so mu dodana druga živila, začimbe ali dodatki, ali meso, obdelano po postopku, ki ne spremeni notranje celične zgradbe mišičnih vlaken mesa v tolikšni meri, da bi se izgubile značilnosti svežega mesa.

	
	3.	„Mesni izdelki“ pomeni predelane proizvode, pridobljene s predelavo mesa ali nadaljnjo predelavo tako predelanih proizvodov, ki v prerezu ne kažejo več značilnosti svežega mesa. Imena, ki spadajo v člen 17 Uredbe (EU) št. 1169/2011 in se trenutno uporabljajo za mesne izdelke in mesne pripravke, se uporabljajo izključno za proizvode, ki vsebujejo meso.

	
	Ta imena na primer vključujejo:

	
	– file

	
	– zrezek

	
	– klobasa

	
	– burger

	
	– hamburger

	
	– jajčni rumenjak

	
	– jajčni beljak.

	
	4.	Perutninski mesni izdelki in kosi, opredeljeni v Uredbi (EU) št. 543/2008 o uvedbi podrobnih pravil za izvajanje Uredbe Sveta (ES) št. 1234/2007 glede tržnih standardov za perutninsko meso, se uporabljajo izključno za užitne dele živali in proizvode, ki vsebujejo perutninsko meso.

	
	5.	Zgoraj navedena imena in izrazi se poleg omenjenih proizvodov ne uporabljajo za nobene druge proizvode in izključujejo proizvode, pridelane s celičnimi kulturami.“



Sprememba		114

Predlog uredbe
Člen 1 – odstavek 1 – točka 9 – točka b
Uredba (EU) št. 1308/2013
Priloga X – točka I – točka 2
	

	Besedilo, ki ga predlaga Komisija
	Sprememba

	2.	Dobavne pogodbe se lahko sklenejo za več let. V primeru pogodb z minimalnim trajanjem več kot šest mesecev pogodba vključuje revizijsko klavzulo, ki jo lahko sproži kmet, organizacija proizvajalcev ali združenje organizacij proizvajalcev.
	2.	Dobavne pogodbe se lahko sklenejo za več let.



Sprememba		115

Predlog uredbe
Člen 1 – odstavek 1 – točka 9 – točka c
Uredba (EU) št. 1308/2013
Priloga X – točka II – točka 2
	

	Besedilo, ki ga predlaga Komisija
	Sprememba

	„Cena je izračunana s kombiniranjem različnih dejavnikov, določenih v pogodbi, ki vključujejo objektivne kazalnike, indekse in metode za izračun končne cene, ki so lahko dostopni in razumljivi ter odražajo spremembe tržnih pogojev in proizvodne stroške, dobavljene količine in kakovost ali sestavo dobavljene sladkorne pese. V ta namen lahko države članice določijo kazalnike v skladu z objektivnimi merili, ki temeljijo na študijah o proizvodnji in verigi preskrbe z živilskimi proizvodi. Pogodbene stranke se lahko sklicujejo na te kazalnike ali katere koli druge kazalnike, za katere menijo, da so relevantni.
	„Cena je izračunana s kombiniranjem različnih objektivnih, preverljivih in nepriredljivih dejavnikov, določenih v pogodbi, ki vključujejo objektivne kazalnike, indekse in metode za izračun končne cene, ki so lahko dostopni in razumljivi ter odražajo spremembe tržnih pogojev, inflacijo, polne proizvodne stroške, tudi plačilo kmetov, skupne stroške za dodatne storitve, dobavljene količine in kakovost ali sestavo dobavljenih kmetijskih proizvodov. V ta namen lahko države članice ali regionalni organi določijo kazalnike, ki se objavijo na spletu za uporabo v pogodbah, v skladu z objektivnimi merili, ki temeljijo na študijah o proizvodnji in verigi preskrbe z živilskimi proizvodi, ali podatki, ki jih pošljejo medpanožne organizacije, priznane v skladu s členom 157(1), ali podatki opazovalnice EU za agroživilsko verigo. Pogodbene stranke se lahko sklicujejo na te kazalnike ali katere koli druge kazalnike, za katere menijo, da so relevantni.



Sprememba		116

Predlog uredbe
Člen 2 – odstavek 1 – točka 1 – točka b
Uredba (EU) št. 2021/2115
Člen 52 – odstavek 5a – uvodni del
	

	Besedilo, ki ga predlaga Komisija
	Sprememba

	5a.	Petdesetodstotna omejitev iz odstavka 1 se poveča na 60 % za odhodke, povezane s cilji iz člena 46, točke (a), (b) ali (c), če so izpolnjeni naslednji pogoji:
	5a.	Petdesetodstotna omejitev iz odstavka 1 se poveča na 70 % za odhodke, povezane s cilji iz člena 46, točke (a), (b) ali (c), če so izpolnjeni naslednji pogoji:



Sprememba		117

Predlog uredbe
Člen 2 – odstavek 1 – točka 1 – točka b
Uredba (EU) št. 2021/2115
Člen 52 – odstavek 5a – točka b
	

	Besedilo, ki ga predlaga Komisija
	Sprememba

	(b)	naložbe iz točke (a) se izvajajo v prostorih teh mladih kmetov ali novih kmetov v okviru njihovega prvega operativnega programa.“;
	(b)	naložbe iz točke (a) se izvajajo v prostorih teh mladih kmetov ali novih kmetov ali, v primeru sektorja sadja in zelenjave, proizvajalcev, ki se prvič pridružijo organizaciji proizvajalcev, priznani na podlagi Uredbe (EU) št. 1308/2013, v okviru njihovega prvega operativnega programa in v sedmih letih po datumu, ko so se mladi kmetje ali novi kmetje pridružili organizaciji proizvajalcev.“;



Sprememba		118

Predlog uredbe
Člen 2 – odstavek 1 – točka 1 – točka c a (novo)
Uredba (EU) št. 2021/2115
Člen 52 – odstavek 7 a (novo)
	

	Besedilo, ki ga predlaga Komisija
	Sprememba

	
	(ca)	doda se naslednji odstavek:

	
	„7a.	Določbe iz odstavka 7 tega člena se lahko razširijo na vse proizvode, zajete v členih 42 do 68.“



Sprememba		119

Predlog uredbe
Člen 2 – odstavek 1 – točka 3
Uredba (EU) št. 2021/2115
Člen 88 – odstavek 7 – pododstavek 1
	

	Besedilo, ki ga predlaga Komisija
	Sprememba

	Države članice lahko od leta 2025 spremenijo svoje odločitve iz odstavka 6 v okviru zahtevka za spremembo svojih strateških načrtov SKP, predloženega v skladu s členom 119, in se odločijo, da do 6 % svojih dodeljenih sredstev za neposredna plačila iz Priloge V, po potrebi po odbitku dodeljenih sredstev za bombaž iz Priloge VIII, porabijo za vrste intervencij v drugih sektorjih iz naslova III, poglavje III, oddelek 7.
	Države članice lahko od leta 2025 spremenijo svoje odločitve iz odstavka 6 v okviru zahtevka za spremembo svojih strateških načrtov SKP, predloženega v skladu s členom 119, in se odločijo, da do 6 % svojih dodeljenih sredstev za neposredna plačila iz Priloge V, po potrebi po odbitku dodeljenih sredstev za bombaž iz Priloge VIII, porabijo za vrste intervencij v drugih sektorjih iz naslova III, poglavje III, oddelek 7, če takšna odločitev ne bo negativno vplivala na raven osnovne dohodkovne podpore za trajnostnost.



Sprememba		120
Predlog uredbe
Člen 3 a (novo)
Uredba (EU) št. 2024/1143
Člen 37 – odstavek 5
	

	Veljavno besedilo
	Sprememba

	
	Člen 3a

	
	Sprememba Uredbe (EU) 2024/1143

	
	v členu 37 se odstavek 5 nadomesti z naslednjim:

	5. Pri kmetijskih proizvodih z geografsko označbo se ime proizvajalca ali gospodarskega subjekta pri označevanju navede v istem vidnem polju kot geografska označba. V tem primeru se ime gospodarskega subjekta razume kot ime gospodarskega subjekta, ki je odgovoren za fazo proizvodnje, v kateri se pridobi proizvod z geografsko označbo, ali ki je odgovoren za bistveno predelavo tega proizvoda.
	“5. Pri kmetijskih proizvodih z geografsko označbo se ime proizvajalca ali gospodarskega subjekta pri označevanju navede v istem vidnem polju kot geografska označba. V tem primeru se ime gospodarskega subjekta razume kot ime gospodarskega subjekta, ki je odgovoren za fazo proizvodnje, v kateri se pridobi proizvod z geografsko označbo, ali ki je odgovoren za bistveno predelavo tega proizvoda.

	Pri žganih pijačah z geografsko označbo se ime proizvajalca pri označevanju navede v istem vidnem polju kot geografska označba.
	

	Kadar je največja površina embalaže ali posod tolikšna, kot je navedena v členu 16(2) Uredbe (EU) št. 1169/2011, je navedba imena proizvajalca ali gospodarskega subjekta prostovoljna.
	Kadar je največja površina embalaže ali posod tolikšna, kot je navedena v členu 16(2) Uredbe (EU) št. 1169/2011, je navedba imena proizvajalca ali gospodarskega subjekta prostovoljna.

	Kmetijski proizvodi in žgane pijače, ki se tržijo z geografsko označbo in so bili označeni pred 14. majem 2026, se lahko še naprej dajejo na trg, ne da bi izpolnjevali obveznost navedbe imena proizvajalca ali gospodarskega subjekta v istem vidnem polju kot geografska označba, do porabe obstoječih zalog.
	Kmetijski proizvodi, ki se tržijo z geografsko označbo in so bili označeni pred 14. majem 2026, se lahko še naprej dajejo na trg, ne da bi izpolnjevali obveznost navedbe imena proizvajalca ali gospodarskega subjekta v istem vidnem polju kot geografska označba, do porabe obstoječih zalog.

